Novosti - Frigosan\nPredstavljamo Vam Akciju peći na pelete Centrometal CentroPelet koja traje do 28.02.2022. godine. Kupnjom Centrometal peći na pelete na…...\nNakon sezone hlađenja i mirovanja Vaše klime zatekla su Vas prohladna predvečerja i htjeli biste upaliti klimu da grije, a ona baš i…...\nU veljači 2021. godine produžujemo akciju proizvođača najprodavanijih klima uređaja Gree. U akcijskoj su ponudi klima uređaji koji…...\nSa početkom 2021. godine za sve naše korisnike pripremili smo novi web sustav na domeni frigosan.hr. Proteklu 2020. „korona“ godinu…...\nMELCloud omogućuje kontrolu nad radom uređaja, odabirom režima rada, tjednim ili sezonskim tajmerom pružajući potpunu fleksibilnost pri…...\nALPHA1 L je nova crpka iz Grundfos radionice koja odgovara gotovo svim postojećim instalacijama. Kao i sve naše ALPHA crpke, tako i…...\nRadijator Vogel Noot ULOW-E2 razvijen je posebno za rad na niskim temperaturama u kombinaciji s toplinskom pumpom i solarnom tehnikom…...\nElektrični kotlovi za centralno grijanje i indirektnu pripremu tople potrošne vode odlikuje bešuman rad i moderan dizajn čini ih…...\nNovi BT model Mitsubishi Electric\nKatalog Mitsubishi klima


Beta 19. septembra 2021. 14:50\nPredsednik Stranke slobode i pravde (SSP) Dragan Djilas izjavio je danas da neće biti saradnje sa delom opozicije koji prihvati učešće u RIK i nadzornom telu za medije, što je deo zaključaka od 16 tačaka koje su predložili poslanici Evropskog parlamenta u okviru dijaloga o poboljšanju izbornih uslova.\nDjilas je za televiziju N1 ocenio da su evropski posrednici „zadali još jedan udarac“ svima koji veruju da je Srbiji mesto u EU i da je to najbolji način da se živi bolje.\n„Nije fer i pošteno prema ljudima koji se ovde 30 godina bore za EU, koji žele samo slobodu da izraze svoju volju, da napravite papir u kom nema ništa od toga, u kom su besmisleni predlozi“, rekao je Djilas.\nNaveo je da u predlogu posrednika iz EP „nema ničega“, i da se predlaže pravljenje „paralelnog REM-a u kom je polovina članova REM-a“.\n„Da neko otvori Pink, ja tamo ne bih otišao. Ja se zalažem da se Pink zatvori i da više tako nešto ne postoji“, rekao je lider SSP.\nGovoreći o tome da li je predlog poslanika evroparlamentaraca podelio opoziciju, Djilas je kazao da sve relevantne političke organizacije imaju negativan stav o dokumentu.\n„Mi nećemo više da idemo tamo, da molimo, kukamo, za nas je taj proces završen“, rekao je on i izrazio očekivanje da će opozicione stranke koje su za promenu režima odbiti dalju priču o tome.\nUpitan da li će SSP učestvovati na sledećim izborima 2022. godine, rekao je da je sada rano za tu odluku, ali da „bojkot pa dve godine dijaloga nije rešenje“.


VojvodinaCafe - Novi granični prelazi između Srbije i Mađarske\nVest objavljena: 20.11.2012 11:50\nSporazum Srbije i Mađarske u drumskoj, železničkoj i rečnoj kontroli državne granice, koji je Skupština Srbije ratifikovala protekle nedelje, izuzetno je značajan zbog drumskih graničnih prelaza, jer se stvaraju uslovi za dobijanje još dva granična prelaza prema Mađarskoj, izjavio je šef poslaničkog kluba Saveza vojvođanskih Mađara Balint Pastor.\n- Najznačajnije je da se ovim sporazumom stvaraju neophodni pravni uslovi za otvaranje graničnog prelaza Bački Vinogradi - Ašothalom, koji će raditi od sedam ujutro do 19 sati i koji će moći da koriste građani Srbije i Evropske unije- naveo je Pastor za Mađar so.\nOn je dodao da taj prelaz u potpunosti predstavlja mađarsku investiciju u iznosu od dva miliona evra, dok je izgradnja priključnih puteva finansirana zahvaljujući projektima EU.\n- Drugi za nas važan granični prelaz može da bude takozvani stari prelaz Horgoš-Reske, a sporazumom je utvrđeno da može početi da radi kada budu stvoreni infrastrukturni i tehnički uslovi. Za razliku od prelaza kod Bačkih Vinograda, koji bi mogao da bide otvoren već u februaru iduće godine, stari horgoški sigurno neće raditi još mesecima - rekao je Pastor.\nPrema njegovim rečima, kašnjenje sa ratifikacijom ovog sporazuma u Skupštini Srbije, koji su inače ministri unutrašnjih poslova dve zemlje potpisali još u januaru, a mađarski parlament ga ratifikovao još sredinom februara, nepovoljno utiče prvenstveno na mogućnost otvaranja starog horgoškog prelaza, budući da bi on trebalo da se osposobi rekonstrukcijom iz konkursnih sredstava EU, ali aktuelni konkurs Evropske unije ističe krajem ovog meseca, pa dve zemlje za njega sasvim sigurno neće stići da apliciraju.\n- Da je parlament Srbije, slično mađarskom, ovaj sporazum ratifikovao početkom godine, u tom slučaju su dve zemlje mogle da konkurišu sa dobrim šansama i u tom slučaju bi i horgoški prelaz mogao da bude otvoren za nekoliko meseci - kazao je Pastor.\nRatifikovani sporazum mađarske i srpske vlade o kontroli državne granice donosi novinu i u pogledu rada graničnih prelaza kod Bajmoka i Đale, koji su dosad u letnjem periodu za građane Srbije i EU bili otvoreni od osam do 18 časova, a zimi od osam do 16, a ubuduće će oni biti otvoreni od 7 do 19 časova tokom cele godine.


U Njemačkoj uhapšen Pudždemon\nBivši predsjednik španske pokrajine Katalonija Karles Pudždemon pritvoren je danas na teritoriji Njemačke po međunarodnom nalogu za hapšenje koji su izdale španske vlasti.\nAdvokat bivšeg katalonskog predsjednika Karlesa Pudždemona potvrdio je da je danas njemačka policija pritvorila Pudždemona.\nNjemačka policija je Pudždemona zaustavila na granici kada je htio da uđe u Dansku, rekao je advokat Žaume Alonso-Kueviljas, prenela je agencija AP.\nAdvokat je rekao da se Pudždemon vraćao u Belgiju, u kojoj je živio od kada je pobjegao iz Španije kako bi izbjegao hapšenje zbog optužbi za pobunu.\nPolicija nije precizirala gde se Pudždemon nalazi u pritvoru.\nSuočen sa prijetnjom hapšenja po međunarodnom nalogu izdatom u Španiji, Pudždemon je juče napustio Finsku i otputovao za Belgiju.\nOn je Finsku napustio u petak, pošto je Madrid izdao međunarodni nalog za hapšenje, i krenuo za Belgiju gde planira da sarađuje sa tamošnjim vlastima u vezi sa španskim zahtjevom za ekstradiciju, izjavio je finski poslanik Miko Kerne, koji je bio domaćin Pudždemonu tokom njegovog dvodnevnog boravka u Finskoj.\nFinske vlasti su saopštile da nisu znale gdje se Pudždemon nalazio u trenutku kada su primile nalog za hapšenje.\nU Španiji mu prijeti i do 25 godina zatvora za pobunu i podsticanje na pobunu tokom prošlogodišnjeg referenduma za nezavisnost Katalonije.\nPredsjednik katalonskog parlamenta Rožer Torent je, u međuvremenu, otkazao glasanje za predsjednika Katalonije.


Buš zahteva dozvolu za dodatno traganje za naftom u blizini američkih obala\nAmerički predsednik Džordž Buš ponovo je pozvao opozicione demokrate u Kongresu da dozvole potragu za naftom u širem priobalnom području SAD. Novinar Glasa Amerike Skot Sterns, koji prati dešavanja u Beloj kući, izveštava da su visoke cene energenata važno pitanje u ovogodišnjoj predsedničkoj kampanji.\nPredsednik Buš kaže da bi zakonodavci, kada se u septembru vrate sa letnje pauze, trebalo da dozvole dodatno traganje za naftom u blizini američkih obala. U svom redovnom subotnjem obraćanju naciji preko radija, predsednik Buš je rekao da je ukinuo administrativna ograničenja u vezi sa tim bušenjem i da je vreme da Kongres ukine svoju zabranu potrage za naftom u priobalnom području.\n"Istraživanje je sada zabranjeno na osnovu odredbe koja se nalazi u našem godišnjem Zakonu o budžetu. Kada se članovi Kongresa vrate sa odmora trebalo bi da ukinu tu zabranu – kako bi ove ogromne količine naftnih izvora iz okeanskog dna doveli do rezervoara vaših automobila".\nDemokrate kažu da u principu podržavaju povećanje obima traganja za naftom u blizini američkih obala, ali da žele da naftne kompanije prethodno počnu da istražuju više od 27 miliona hektara zemljišta, koje su već iznajmile od federalne vlade.\nU odgovoru demokrata, kandidat(kinja) za senatora u državi Nju Hempšir Džin Šehin kaže da su predsednik Buš i njegova Republikanska stranka doveli ekonomiju na ivicu kolapsa.\n"Zaštitili su milijarde poreskim olakšicama za velike naftne kompanije i rupama u zakonu za biznise, koji prebacuju poslove inostranim kompanijama, umesto da se ozbiljno posvete razvijanju čiste alternativne energije, koja može da preporodi našu ekonomiju i stvori na hiljade novih radnih mesta".\nIstraživanja javnog mnjenja pokazuju da su birači zabrinuti zbog visokih cena energenata, tako da je to važan deo ovogodišnje predsedničke kampanje. Nacionalni komitet Republikanske stranke na američkoj televiziji emituje izborne spotove u kojima se pruža podrška pozivu predsednika Buša da se poveća obim traganja za naftom u američkom priobalju, dok izborni štab demokratskog kandidata za predsednika Baraka Obame u svojim spotovima pokušava da poveže sentora Mekejna sa predsednikom Bušom i Belom kućom, koja je - kako Obama tvrdi, suviše bliska sa velikim naftnim kompanijama\nU istraživanju javnog mnjenja koje su sproveli TV mreža CBS i Njujork Tajms ove nedelje, biračima je postavljno pitanje šta je za njih najvažnija stvar u izboru novog predstavnika. Četrdeset odsto ispitanika izjavilo je - ekonomija i radna mesta, dok su cene benzina i energetska politika podelile drugo mesto sa ratom u Iraku, sa po 15 odsto.


Oslobođenje - Zlatna džezva, Tops, Oaza, Tajna i Zlatni puder na policama katarskih marketa početkom 2018.\nNakon što je Katar početkom juna prekinuo sve veze sa Saudijskom Arabijom, Ujedinjenim Arapskim Emiratima i Egiptom, odakle je uvozio većinu namirnica i drugih potrepština, ukazala se šansa za brendove iz BiH\nDobra prilika za bh. proizvode\n- Doha kao jedna od najvažnijih metropola Zaljeva i Katar kao zvanično najbogatija država sa najvećim BDP-om po glavi stanovnika predstavlja dobru priliku za naše kompanije da ojačaju svoju poziciju u tom dijelu svijeta. Naš katarski partner pokazao je interes za širok asortiman proizvoda, sa fokusom na Vispakove brandove Zlatna džezva, Juhe i Tajna začine. Također, pokazan je interes za Agrokomercove biskvite Tops, vodu Oaza, zatim brašno Zlatni puder i konditorske proizvode Klasa, kao i druge naše brandove iz programa "Bosanske kuhinje" koji se i ovaj put se pokazao posebno zanimljivim, izjavio je Rusmir Hrvić predsjednik Uprave AS GROUP.\nNakon što je Katar početkom juna ove godine prekinuo sve veze sa Saudijskom Arabijom, Ujedinjenim Arapskim Emiratima i Egiptom, odakle je uvozio većinu namirnica i drugih potrepština, ukazala se šansa za brendove iz BiH da počnu sa izvozom većih količina u ovaj dio Zaljeva.\nSlijede prve narudžbe\n- S tim u vezi, Katar je pojednostavio administrativne procedure, tako da smo već uvezli prve količine različitih proizvoda iz BiH. Nakon obilaska fabrika i potpisa memoranduma o poslovnoj saradnji, očekujemo i njjihove proizvode uskoro na našem tržištu. Prema našem istraživanju postoji velika potreba za većinom njihovih brendova, tako da se radujem saradnji sa Rusmirom Hrvićem i njegovim timom, kazao je Mohamed Gamal Mostafa generalni menadžer Labbaik Group.\nPrve narudžbe bi trebale uslijediti do kraja ovog mjeseca, a već početkom 2018. godine očekujemo da bh. proizvodi budu na policama lanaca marketa u Kataru, navodi se u zajedničkom saopćenju saopćenju za javnost.\nLabbaik Group čini šest kompanija, a u njihovom vlasništvu je i 11 supermarketa od kojih svaki ima svoje skladište, te šest dodatnih skladišta. Zajednički godišnji prihodi Labbaik Group iznose blizu 570 miliona KM.


Vesti online / Sport / Fudbal / Bild: Nemačka u suzama\nBild: Nemačka u suzama\nFudbalska reprezentacija Nemačke zasluženo je poražena u polufinalu Svetskog prvenstva u Južnoj Africi od selekcije Španije rezultatom 1:0, očenjuje "Bild".\n"San o osvajanju Mundijala je završen. Sve je gotovo. Nemačka nije uspela u polufinalu. U finale ide evropski šampion. Cela Nemačka je tužna. Iako su se navijači širom zemlje spremali za veliku feštu, u suzama odlaze svojim kućama. Suze su širom Nemačke. Međutim, moramo da priznamo ovaj poraz je bio zaslužen. Ostaje nam da se nadamo da će u subotu u duelu sa selekcijom Urugvaja da odbranimo treće mesto osvojeno pre četiri godine", prenosi "Bild".\nU suzama: Navijači Nemačke razočarani posle poraza od Španije\n"Kiker" navodi da je selektor Španije Visente del Boske nadmudrio svog kolegu na klupi Nemačke Joakima Leva.\n"Završen je san Nemačke o novoj svetskoj tituli. Španija je bila bolja kao pre dve godine na Evropskom prvenstvu u Austriji i Švajcarskoj. ''Crvena furija'' sada zasluženo može da se nada i svetskoj tituli. Nemacka je loše igrala i zasluženo je poražena", ističe "Kiker".\n"Špigl" naglašava je da Španija taktički nadigrala selekciju Nemačke i da je zasluženo u finalu Mundijala.\n"Del Boske predvodi moćan tim. Španci će u finalu igrati sa Holandijom, ali je 'crvena furija' favorit u ovom duelu. Nama ostaje borba za treće mesto protiv Urugvaja. Španija nam je srušila san", navodi "Špigl".\nFUDBAL Španija na korak od jednog golgeterskog dostignuća Nemačke iza poraza u predratnom Zagrebu


U prvoj utakmici finala KUP-a Bosne i Hercegovine koja je odigrana večeras (četvrtak 03.05) ekipa MNK Remi BH Play poražena je u Zavidovićima od ekipe “Libero” minimalnim rezultatom 3:2. U povratku iz Zavidovića prema Sarajevu izabranici Dženana Muminovića svratili su u Visoko kod svojih prijatelja “Doktora i Čarobnjaka” od kojih i imaju najveću podršku sa tribina kad utakmice igraju u Visokom. Tako će biti i za dva dana u subotu ( 05.05) kada MNK Remi BH Play svoju uzvratnu utakmicu igraju u KSC “Mladost” sa početkom u 20.00 sati. Ovaj kratki boravak igrača i stručnog štaba iskoristili smo i kako bismo dobili kratke izjave šefa stručnog štaba i kapitena ekipe.\n– Ostvarili smo dobar rezultat u Zavidovićima, minimalan poraz od jednog gola razlike ukazuje na to da ćemo titulu prvaka KUP-a BiH proslaviti u Visokom. Iako su iz N/F Saveza BiH tražili da se finale igra u Sarajevu, naša opcija je bila Visoko iz milion razloga o kojima sam već govorio kada smo najavljivali završnicu prvenstva gdje smo nesretno i nespretno 20 sekundi do kraja izgubili titulu. Ovoga puta ništa nećemo prepuštati slučaju i koristim priliku da se zahvalim našim prijateljima Doktorima i Čarobnjacima, odnosno ovim putem želim da pozovem što više Visočana i ljudi iz okoline da dođu u subotu i podrže nas, a mi ćemo se sigurno odužiti lijepom igrom – istakao je Dženan Džeka Muminović, šef stručnog štaba MNK Remi BH Play.\nOptimističan je bio i Nijaz Mulahmetović – Cuni:\n– Ostali smo dužni Visočanima od prošli put, to ćemo popraviti u subotu, jedan od ciljeva na početku sezone nam je bio i KUP Bosne i Hercegovine koji nas i direktno vodi u Recopa Kup, što je po rangu kao “Liga Evrope”, znači odmah iza Lige prvaka. Obećavamo odličnu utakmicu i koristim ustupljeni medijski prostor da pozovem sve ljubitelje malog nogometa da dođu u subotu u KSC “Mladost” Visoko na ovaj interesantan sportski događaj.


Zastoj proizvodnje u HIP Petrohemiji - Radio televizija Pančevo\n28. aprila 2020. 0401\nZbog nedostatka osnovne sirovine primarnog benzina proizvodnja u “HIP Petrohemiji” biće zaustavljena na dvadesetak dana, saopšteno je iz te državne kompanije.\nZastoj u proizvodnji u fabrici Etilen i drugim proizvodnim postrojenjima u Pačevo počinje 30. aprila, a petrohemijska fabrika sintetičkog kaučuka u Elemiru u zastoju je od 24. aprila.\n“HIP-Petrohemija je prinuđena da zaustavi proizvodnju zbog nedostatka primarnog benzina, osnovne sirovine za proizvodnju, a za sada je izvesno da fabrika neće raditi do druge polovine maja”, izjavio je izvršni direktor funkcije proizvodnje i tehničke podrške “HIP-Petrohemije” Miša Bulajić.\n“Petrohemija” je do sada održala proizvodnju i u uslovima vanrednih okolnosti usled koronavirusa u skladu sa merama Vlade Srbije i povećanim merama zaštite u kompaniji za šta su najviše zaslužni zaposleni, rekao je on.\nPrilikom zaustavljanja fabrika može se očekivati pojačana pojava plamena na baklji praćena bukom kao posledica poštovanja bezbednosnih procedura prilikom planskog zaustavljanja procesa rada, saopšteno je iz “Petrohemije”.


Sting optužen da je licemer - Rock SvirkeRock Svirke\nSting optužen da je licemer\nPopularni muzičar Sting nastupio je pre nekoliko meseci u Uzbekistanu, na koncertu koji je organizovala Gilnara Karimova, ćerka ozlogašenog diktatora Islama Karimova, što je poljuljalo njegov imidž osobe koja se bori za ljudska prava, prenosi „Dejli mejl“.\nKoncert je održan oktobra prošle godine, a cena karte se kretala i do 1.600 evra, što je vrednost 45 prosečnih plata u toj zemlji, dok je Sting za ovaj nastup inkasirao preko dva miliona evra. Ispred dvorane su bili postavljeni video bimovi preko kojih je na hiljade ljudi koji nisu mogli da priušte kartu, gledalo koncert britanske zvezde.\nStingu se ne zamera visina honorara, kao ni cena karata, već činjenica da je pristao da nastupi na koncertu koji je organizovala ćerka predsednika Karimova, koji je optužen da za krvoproliće 2005, kada je na ulicama grada Andižana ubijeno na stotine demonstranata. Od kada je 1989. došao na vlast, pretpostavlja se da je Karimov zatvorio preko 6.000 političkih neistomišljenika, a po priči nekadašnjeg britanskog ambasadora u toj državi, čak je naredio da se neki njegovi protivnici živi skuvaju.\nStingov pristanak da nastupi u Uzbekistanu mnogi tumače kao dokaz njegovog licemerja, pogotovu što je ovaj muzičar poslednjih 30 godina aktivista nevladine organizacije „Amnesti internešnl“ koja se bori za ljudska prava.\nPored Stinga, i Rod Stjuart i Hulio Inglesijas su imali koncerte u Uzbekistanu, dok je fudbalska zvezda Kristijano Ronaldo posetio fudbalski klub „Bunjordkor“ koji je u vlasništvu predsednikove ćerke. Mišljenje brojnih diplomata je da ovim potezima predsednik Uzbekistana želi da učvrsi svoj ugled u zemlji, i poveća kredibilitet u svetu.\nSting je izjavio da je nastupio na koncertu koji je organizovala g-đa Karimova, ali da misli da ga je sponzorisao Unicef.\n„Svestan sam imidža koji ima predsednik Karimov, ali sam ipak pristao da održim koncert. Smatram da kulturološka blokada može samo da izazove kontra efekat“, rekao je Sting.\nAutor: M. Dražić/Blic online


Dodik: Nije pošteno da se od Srba očekuju simpatije prema NATO | Trebinje Danas\nDodik: Nije pošteno da se od Srba očekuju simpatije prema NATO\n15.02.2022. u 11:20\nNATO je dva puta bombardovao Srbe bez podrške Savjeta bezbjednosti UN i nije pošteno da se od Srba očekuje da simpatišu one koji su bacali bombe na njih, izjavio je srpski član Predsjedništva BiH Milorad Dodik u intervjuu za Fajnanšel tajms.\nDodik je naglasio da je bombardovanje oblikovalo kolektivni osjećaj Srba prema Alijansi, te da su Srbi, kao i Rusi, sumnjičavi kada se radi o ulozi NATO u Evropi.\n- NATO je dva puta bombardovao Srbe bez podrške Savjeta bezbjednosti UN. To je oblikovalo kolektivni osjećaj Srba. Nije pošteno očekivati od nas da simpatišemo one koji su bacali bombe na nas - rekao je Dodik.\nPrema njegovim riječima, Zapad je ignorisao mišljenje Srba u BiH kada je riječ o uočenim opasnostima u multietničkim društvima i ograničavanju spoljnog uticaja, dok su predsjednik Rusije Vladimir Putin i premijer Mađarske Viktor Orban to prihvatili.\n- Saosjećam sa Rusijom, koja veruje da je njena bezbjednost nepovrediva i da treba da štiti svoju bezbjednost. Putin mi nikada nije rekao da moram bilo šta da uradim i uvijek je poštovao Dejtonski sporazum - naveo je Dodik.\n- Ne želim rat. To nije naša agenda. Neću žrtvovati mir za status Republike Srpske - rekao je Dodik.\nGovoreći o sankcijama koje su mu uvele SAD zbog navodnog "podrivanja stabilnosti BiH", srpski član Predsjedništva odbacio je takve optužbe, uz napomenu da "secesija nije jedan od njegovih ciljeva".\n- Ukoliko nema sporazuma koji će zadovoljiti sve strane, postavlja se pitanje šta se onda dešava sa BiH. Ali nema plana za secesiju - napomenuo je Dodik.\nDodik je naglasio da BiH mora da zadrži granice ustanovljene Dejtonskim sporazumom i širu autonomiju za sva tri konstitutivna naroda u BiH, uz napomenu da je narušena ravnoteža moći i da je Bošnjacima omogućen veći uticaj.\n- Ustavne nadležnosti su se promijenile. Nivou BiH data su neprikladna ovlašćenja. Nismo oduševljeni BiH i ona nam je nametnuta - rekao je Dodik.\nPodsjetivši da zapadni političari izjavljuju da treba učiniti nešto što će se "svidjeti generacijama za 100 godina, nevezano za Dejtonski sporazum", Dodik kaže da im govori da će BiH biti realistična i da "strani političari ne treba da zauzimaju strane, nevezano za svoj idealizam".\nDodik kaže da Banjaluka prema Dejtonskom sporazumu ima pravo da kontroliše javna sredstva, kao što je zemljište, te da originalni sporazum nije dao Sarajevu ovlašćenja nad vojnim, pravosudnim i fiskalnim pitanjima.\n- Kako onda mene prozivaju zbog toga što pokušavam da osiguram poštovanje /izvornog Dejtonskog/ sporazuma? - upitao je Dodik, koji je i lider SNSD-a.\nGovoreći o kritikama Velike Britanije nakon što je britanski ministar spoljnih poslova Liz Tras podržala američke sankcije u januaru, Dodik je naglasio da se Britanija vraća u BiH da govori o integraciji upravo nakon što je ta zemlja istupila iz EU.\nDodik je upitao "da li to znači da London ima pravo na svoj stav, a Republika Srpska ne?"\nOn je naglasio da će sankcije samo ojačati njega i SNSD pred izbore u oktobru.\n- Imaćemo ogromnu većinu. U nekim drugim mjestima, američke sankcije mogu pomoći obaranju političara. Ovdje, ako stranci žele da nekoga kazne ili diskvalifikuju - ta osoba samo dobije veću popularnost. Ja sam imao manju podršku prije /američkih/ sankcija nego sada - dodao je Dodik.


Astma je hronična upala disajnih puteva koja izaziva neprijatno stezanje u grudima i teškoće pri disanju. Stalni upalni proces u disajnim putebima dovodi do povećane iritabilnosti nervnih završetaka, koja je jedna od glavnih karakteristika bronhijalne astme. Pacijent koji ima bronhijalnu... Pročitajte više\nAstma je hronična bolest disajnih puteva koja uzrokuje probleme pri disanju kod dece i odraslih. Karakterišu je jak imunološki odgovor i hronična upala traheobronhijalnog stabla. Bolest se kod osetljivih osoba manifestuje otežanim disanjem, zviždanjem u grudima (vizing) i kašljem, udruženim... Pročitajte više\nPeak flow metar ili merač vršnog protoka je najjednostavniji test kojim možete pratiti vašu astmu kod kuće i treba da bude sastvani deo vašeg akcionog plana o kontroli astme. To je jednostavan i jeftin uređaj koji meri koliko brzo možete da izbacite vazduh iz pluća. Značaj... Pročitajte više


Pomoćnica državnog sekretara SAD-a: Nećemo stajati po strani dok vlast u RS-u razbija državu - Moja Hercegovina\nPočetna / Pomoćnica državnog sekretara SAD-a: Nećemo stajati po strani dok vlast u RS-u razbija državu\nPomoćnica državnog sekretara SAD-a: Nećemo stajati po strani dok vlast u RS-u razbija državu\n27. Aprila 2022. 22:32\nPomoćnica američkog državnog sekretara za Evropu i Evroaziju Karen Donfrid sastala se danas s liderima u oblasti politike, odbrane i civilnog društva kao i s visokom predstavnikom u BiH Kristijanom Šmitom, a nakon sastanka podijelila je s javnošću svoje viđenje situacije u BiH.\nDonfrid je naglasila kako joj je ovo bila prva posjeta u ovoj funkciji Zapadnom Balkanu te je poručila kako je tokom današnjih sastanaka stekla predstavu o težini problema u BiH.\n“Uviđam zašto mnogi smatraju da je ovo najteži period od kraja rata. Opet sam istakla podršku SAD Bosni i Hercegovini, njenom suverenitetu, teritorijalnom integritetu i multietničnosti. SAD žele da BiH bude funkcionalna, efikasna i odgovorna država uz časno i pošteno sudjelovanje lidera svih stranaka”, rekla je pomoćnica.\nPojasnila je kako Vašington želi da i entiteti unutar BiH budu funkcionalni.\n“To znači da se BiH mora ponovo fokusirati na vraćanje funkcionalnosti državnim institucijama i na reforme koje su potrebne da bi zemlja napredovala na svom evroatlantskom putu”, ističe Donfrid.\nTokom posjete, Donfrid je rekla kako je danas poslala jasnu poruku da bojkotovanje, blokade i pokušaji podrivanja države jesu destabilizirajući i opasni i da s tim treba prestati.\n“SAD ne nastoje ukinuti Republiku Srpsku, ali SAD neće stajati po strani dok sadašnje rukovodstvo Republike Srpske nastoji razbiti državu. Lideri na svim nivoima vlasti imaju odgovornost da provode vlast inkluzivno uz poštivanje svih građana BiH,i da rade zajedno da bi podržali reforme i ulaganja od kojih će svi imati koristi”, istakla je američka zvaničnica.\nNaglašava kako će Sjedinjene Američke Države i dalje pozivati na odgovornost sve lidere po pitanjima korupcije ili destabilizirajućeg djelovanja.\n“Razgovarala sam sa bh. zvaničnicima i o ničim izazvanoj agresiji Rusije na Ukrajinu. SAD cijene činjenicu da su se zemlje Zapadnog Balkana, uključujući BiH, pridružile demokratijama širom svijeta u osudi brutalnog ruskog rata protiv Ukrajine”, rekla je Donfried.\nNa kraju, naglasila je kako želi još jednom podvući da građani BiH imaju osnovno demokratsko i ustavno pravo da učestvuju u fer izborima.\n“Nadali smo se da će biti postignut dogovor o izbornoj reformi kojim bi se poboljšao kvalitet izbora za sve građane, te uvažila pitanja koja su važna za konstitutivne narode u BiH. Nažalost, HDZ BIH i SDA nisu imale hrabrosti za kompromis koji je sam po sebi centralni element Dejtonskog mirovnog sporazuma, te nisu postigle kvalitetan dogovor”, poručila je.\nU zaključku, američka zvaničnica je naglasila kako se lideri moraju fokusirati na oktobarske izbore.\n“Ne postoji ni pravni, ni tehnički ni politički razlog za njihovo odlaganje. Sjedinjene Američke Države žele pomoći BiH. Međutim, mi ne možemo uraditi posao izabranih političkih lidera čija je odgovornost da se okanu nacionalizma i korupcije i da rade na odgovornom sprovođenju vlasti, na postizanju kompromisa i pomirenja”, zaključila je na kraju svog obraćanja Karen Donfrid.\nOznakeBiH destabilizacija Izbori izborna reforma Karen Donfrid Kristijan Šmit lideri politika Pomoćnica državnog sekretara SAD


Donjeck: Sada je jasno – Ukrajina definitvno izgubila suverenitet\nDonjeck: Sada je jasno – Ukrajina definitivno izgubila suverenitet\nPrema njegovim rečima, očigledno je da su stavovi ruskog i američkog predsednika o pitanjima o kojima su razgovarali – različiti, ali je najvažnije da je do razgovora došlo.Bajdenova retorika – agresivna i nelogičnaIstovremeno, političar smatra da su tvrdnje Bajdenove administracije o navodno opasnim kretanjima ruskih snaga u blizini ukrajinske teritorije – agresivne i nelogične. Retoriku američkog predsednika na pregovorima takođe je nazvao prilično agresivnom – Rusiji je prećeno novim sankcijama zbog pomeranja njene vojske po sopstvenoj teritoriji.Kako je pojasnio, da se radi o kretanju Oružanih snaga Rusije u blizini granice SAD sa Meksikom ili Kanadom, „retorika bi mogla da se percipira kao osnovana, ali reč je o kretanju ruskih trupa u granicama ruske državne granice“.S tim u vezi, on je podsetio da i u Ukrajini potpuno otvoreno govore o radu stranih instruktora, operativnih centara i najrazličitijim oblicima rada stranih vojnih struktura na njihovoj teritoriji. Kako je rekao, NATO je već proširio geografiju svog prisustva u Evropi.Takođe je podsetio da je šef ruske države jasno definisao stav o situaciji u Ukrajini, nedopustivosti širenja NATO-a na istok, kao i o nacionalnoj bezbednosti Rusije.Americi ne odgovara deeskalacija u DonbasuMeđutim, on smatra da je malo verovatno da će jučerašnji razgovor dvojice lidera dovesti do deeskalacije u Donbasu, jer, kako kaže, Vašingtonu to ne odgovara.Podsetimo, u utorak je održan razgovor Putina i Bajdena putem video-veze, koji je trajao oko dva sata. Pomoćnik ruskog lidera Jurij Ušakov saopštio je ranije da je predsednik Rusije Vladimir Putin svom američkom kolegi Džozefu Bajdenu tokom onlajn razgovora govorio o „crvenim linijama“ i pretnjama koje zabrinjavaju Moskvu. Američki lider je, sa svoje strane, izrazio zabrinutost zbog zaoštravanja situacije oko Ukrajine. Prema rečima Ušakova, šef Bele kuće je takođe upozorio Putina da SAD spremaju velike sankcije u slučaju dalje eskalacije situacije oko Ukrajine. Sa svoje strane, ruski lider je obavestio svog američkog kolegu o tome da Kijev ne poštuje Minske sporazume i da sabotira dogovore i istakao da je NATO taj koji preduzima opasne pokušaje osvajanja ukrajinske teritorije i da povećava svoj vojni potencijal u blitini ruskih granica.\nrusija, vladimir putin, ukrajina, dnr, amerika, džozef bajden, suverenitet, rusija – politika\nPregovori predsednika Rusije i SAD, Vladimira Putina i Džozefa Bajdena, tokom kojih je o situaciji oko Ukrajine diskutovano bez prisustva predstavnika Kijeva, dokazali su da je ta zemlja definitivno izgubila suverenitet, izjavio je predsednik Narodnog saveta samoproglašene Donjecke Narodne Republike Vladimir Bidjovka.\nPrema njegovim rečima, očigledno je da su stavovi ruskog i američkog predsednika o pitanjima o kojima su razgovarali – različiti, ali je najvažnije da je do razgovora došlo.\n„Ukrajina je bila jedan od kamena temeljaca diskusije i razgovor dvojice lidera jasno je pokazao da je ta zemlja definitivno izgubila suverenitet. U ovoj situaciji građani Ukrajine ne bi trebalo da imaju iluzije da su upravo zbog pozicije njihove vlasti milioni Ukrajinaca danas faktički postali taoci politike Vašingtona“, rekao je Bidjovka za Donjecku novinsku agenciju.\nBajdenova retorika – agresivna i nelogična\nIstovremeno, političar smatra da su tvrdnje Bajdenove administracije o navodno opasnim kretanjima ruskih snaga u blizini ukrajinske teritorije – agresivne i nelogične. Retoriku američkog predsednika na pregovorima takođe je nazvao prilično agresivnom – Rusiji je prećeno novim sankcijama zbog pomeranja njene vojske po sopstvenoj teritoriji.\nKako je pojasnio, da se radi o kretanju Oružanih snaga Rusije u blizini granice SAD sa Meksikom ili Kanadom, „retorika bi mogla da se percipira kao osnovana, ali reč je o kretanju ruskih trupa u granicama ruske državne granice“.\nS tim u vezi, on je podsetio da i u Ukrajini potpuno otvoreno govore o radu stranih instruktora, operativnih centara i najrazličitijim oblicima rada stranih vojnih struktura na njihovoj teritoriji. Kako je rekao, NATO je već proširio geografiju svog prisustva u Evropi.\n„U isto vreme, svi mi vidimo i znamo da su se same Sjedinjene Američke Države i njihovi saveznici prilično čvrsto stacionirali u Ukrajini. Evidentno je da istina ovde nije na američkoj strani“, istakao je Bidjovka.\nTakođe je podsetio da je šef ruske države jasno definisao stav o situaciji u Ukrajini, nedopustivosti širenja NATO-a na istok, kao i o nacionalnoj bezbednosti Rusije.\nMislim da ga je Bajden čuo i da mu politička igra jednostavno ne dozvoljava da to iskreno prizna, konstatovao je predsednik Narodnog saveta DNR.\nAmerici ne odgovara deeskalacija u Donbasu\nMeđutim, on smatra da je malo verovatno da će jučerašnji razgovor dvojice lidera dovesti do deeskalacije u Donbasu, jer, kako kaže, Vašingtonu to ne odgovara.\n„Teško je očekivati deeskalaciju sukoba, jer SAD odgovara da preko njega vrši pritisak na Rusiju i zemlje EU. Sa svoje strane će ukrajinske vlasti, koje ne donose odluke samostalno, već slepo izvršavaju naređenja iz Vašingtona, delovati zavisno od toga kakvu im politiku ponašanja odrede“, zaključio je predstavnik DNR.\nPodsetimo, u utorak je održan razgovor Putina i Bajdena putem video-veze, koji je trajao oko dva sata. Pomoćnik ruskog lidera Jurij Ušakov saopštio je ranije da je predsednik Rusije Vladimir Putin svom američkom kolegi Džozefu Bajdenu tokom onlajn razgovora govorio o „crvenim linijama“ i pretnjama koje zabrinjavaju Moskvu.\nAmerički lider je, sa svoje strane, izrazio zabrinutost zbog zaoštravanja situacije oko Ukrajine. Prema rečima Ušakova, šef Bele kuće je takođe upozorio Putina da SAD spremaju velike sankcije u slučaju dalje eskalacije situacije oko Ukrajine. Sa svoje strane, ruski lider je obavestio svog američkog kolegu o tome da Kijev ne poštuje Minske sporazume i da sabotira dogovore i istakao da je NATO taj koji preduzima opasne pokušaje osvajanja ukrajinske teritorije i da povećava svoj vojni potencijal u blitini ruskih granica.\nZapadni mediji priznali „malu pobedu“ Putina i da je Bajden pokazao - slabost\n8 Decembar 2021, 13:52


Seks i grad - Četvrtak 21.06.2018 - 08:20\nVranje - Udruženje voćara Surdulice obratilo se javnosti saopštenjem u kojem se izražava sumnja u regularnost procesa otkupa voća na području juga Srbije.\nTeški dani za proizvođače voća FOTO: S. Tasić/OK Radio\nČlanovi udruženja navode da proizvođači maline masovno prijavljuju da hladnjačari prilikom otkupa ne izdaju blokove sa naznačenom količinom i cenom.\nNepravilnosti su primećene na području Leskovca, Surdulice i Vladičinog Hana, gde su i najveći zasadi maline u ovom delu Srbije.\nUdruženje voćara Surdulice se obratilo i Republičkoj inspekciji, gde su dobili uveravanja da će sve hladnjače biti iskontrolisane, a nepravilnosti otklonjene.\nPrema ovim navodima, Ministarstvo trgovine je u sve hladnjače na teritoriji Pčinjskog okruga uputilo nadležne inspekcije sa zadatkom da se utvrdi da li ima nepravilnosti u radu.\nCilj proizvođača maline i višnje nije zatvaranje otkupnih mesta i hladnjača, jer bi time šteta bila naneta i voćarima i hladnjačarima, a na kraju i budžetu Republike Srbije, ukazuju članovi udruženja.\n- U komunikaciji sa nadležnim organima, na naše insistiranje, dobili smo potvrdu da će otkupljivači i hladnjačari koji pokazuju nepravilnost u radu, prvo biti opomenuti, a kasnije i sankcionisani.\nUpravo zbog neizdavanja blokova, nadležni organi ne mogu da iskontrolišu količine i cene otkupljene višnje i maline, te izražavaju sumnju da postoji verovatnoća da ima i nepravilnosti kod krajnjeg obračuna poreza – stoji u saopštenju.\nPostoji mogućnost da se u kontrolu rada hladnjačara uključe i drugi nadležni organi, upozoravaju iz Udruženja voćara Surdulice.\nMalinari ovih dana imaju i inače velikih problema sa otkupom, jer najveći prerađivač voća i najveći otkupljivač u kraju, „Nektar“ iz Vladičinog Hana, ne vrši otkup ovog voća, dok manji hladnjačari nude nisku cenu.\n26.06.2018. , 22:01\nI pored inspekcije oni nastavljaju isto to da rade ,da kradu ovaj jadan narod a oni da se bogate na njihova ledza i muku.Opomene tu nepomazu vec kazne velike i zatvaranja hladjaca.Inspekcija je blaga prema njima na stetu ovog naroda.


Programom javnih radova angažovano devet lica MNRL “Pčelica” Brus – RTV Brus\nProgramom javnih radova na kojima se angažuju nezaposlene osobe sa invaliditetom godinama unazad obuhvaćemo je i Društvo MNRL “Pčelica” Brus. U Javnim radovima NSZ za tekuću godinu biće uključeno 9 lica ovog Udurženja naglašava sekretar Tanja Milenković Đokić. Realizacija ugovora u trajanju od četiri meseca počinje 1. juna.\nReč je o javnim radovima prilagođenim osobama sa invaliditetom u uslovima delovanja Društva MNRL Pčelica, objašnjava Milenković Đokić.\nU porodicama lica anagažovanih u pomenutim javnim radovima naišli smo na pozitivne reakcije, dodaje sekretar Društva MNRL “Pčelica”, jer je cilj, kako kaže, očuvanje i unapređenje radnih sposobnosti, odnosno radno-socijalne integracije osoba sa invaliditetom na tržištu rada.\nU ovom udruženju se nadaju uspešnoj realizaciji planiranih aktivnosti čak i u uslovima pandemije. U prilog tome govori i podatak da je reč o novom savremeno opremljenom prostoru Dnevnog boravka MNRL “Pčelica” po najvišim evropskim standardima.\nSutra treća sednica SO Brus\nDanas je Svetski dan čistih planina


Više od 250 izlagača na sajmu LORIST u Novom Sadu - TU Magazin\nViše od 250 izlagača na sajmu LORIST u Novom Sadu\nBy redakcija on\t Oct 5, 2015 TURIZAM, VESTI\nMeđunarodni sajam lova, ribolova, sporta (LORIST) biće održan od 7. do 11. oktobra, a na otvorenom prostoru sajmišta posetioci će moći da se upoznaju sa ponudom više od 250 izlagača iz šest zemalja, rekao je direktor Novosadskog sajma Slobodan Cvetković.\nNa sajmu će se predstaviti proizvodjači lovačcke opreme i lovačkog oružja kao i više od 20 izlagača ručno pravljenih proizvoda za lov i ribolov. Sajam je organizovan u tri segmenta – izložbeni, edukativni i zabavno atraktivni deo, jer je cilj predstavnika Novosadskog sajma da povećaju broj posetilaca ovih sajamskih manifestacija. U poslednjih nekoliko godina broj posetilaca je opadao, pa je tako sa 45.000 posetilaca u 2011. godini, broj u narednim godinama pao na 16.000 do 18.000 posetilaca, rekao je Cvetković ukazavši da je cilj organizatora da se taj trend zaustavi, krene uzlaznom linijom a broj posetilaca poveća. Sajam turizma biće otvoren 8. oktobra i ove godine prebačen je u jesenji termin, rekao je on podsetivši da je\nprethodno organizovan u proleće. Crna Gora je ovogodišnja zemlja – partner na Sajmu turizma u Novom Sadu a po prvi put biće organizovan i Velnes i spa festival, najavio je Cvetković.\nFestival će biti organizovan u Kongresnom centru sajma 10. oktobra a posetioci će imati priliku da uživaju u besplatnim masažama, degustacijama hrane ali i da dobiju neophodne savete. Prema najavama organizatora, za posetioce sajma planirane su brojne nagrade, izvlačenje glavnih nagrada je u subotu 10. oktobra u 16 sati a izvlačenje utešnih nagrada biće organizovano svakog dana u 17 sati. Porodični dan je subota 10. oktobar kada će roditleji sa decom na sajmu moći da uđu samo sa jednom kupljenom ulaznicom koja iznosi 300 dinara, dok ulaznice za grupne posete, penzionere i decu od sedam do 12 godina koštaju 200 dinara.


Vanredni samit eurozone 11. marta\nČelnici 17 zemalja članica eurozone okupit će se 11. marta u Bruxellesu na vanrednom samitu na kojem će raspravljati o sveobuhvatnom rješenju za sprječavanje novih dužničkih kriza, objavio je u predsjednik Evropskog vijeća Herman Van Rompuy.\nSastanci čelnika zemalja članica eurozone nisu uobičajeni, a zemlje koje ne dijele zajedničku valutu ne gledaju blagonaklono na takve sastanke. Prvi sastanak na vrhu čelnika eurozone održan je u jesen 2008. u jeku financijske krize na inicijativu francuskog predsjednika Nicolasa Sarkozya, koji je tada predsjedao Evropskim vijećem.\nNačelni dogovor o samitu eurozone dogovoren je na zadnjem sastanku na vrhu svih 27 članica, koji je održan 4. februara.\nNa samitu sredinom marta razgovarat će se o njemačko-francuskom prijedlogu pakta za konkurentnost kako bi se ojačala fiskalna disciplina i usklađenost gospodarskih politika unutar eurozone.\nPrijedlog pakta za konkurentnost predviđa da zemlje članice slijede zajedničke ciljeve u penzionom sistemu, poput produljenje radnog vijeka i odlazak u mirovinu sa 67 godina života, politici plaća, što uključuju ukidanje automatskog povećanja plaća u visini stope inflacije u onim zemljama koje imaju takav sistem indeksacije te uvođenje proračunske ravnoteže i ograničavanje duga kao ustavne obaveze.


Pronađena dva leša u Vrbasu u Banjaluci - Narod.ba\nPolicija u Banjaluci danas je oko 14.00 časova, postupila po zaprimljenoj prijavi da se na obali rijeke Vrbas u mjestu Karanovac, kod Banjaluke, nalaze skeletni ostaci ženske osobe, saopšteno je iz PU Banjaluka. Na ovoj lokaciji biće izvršen uviđaj i preduzete sve potrebne mjere i radnje sa ciljem utvrđivanja neophodnih činjenica. Istovremeno, Policijskoj upravi Banjaluka […]\nPolicija u Banjaluci danas je oko 14.00 časova, postupila po zaprimljenoj prijavi da se na obali rijeke Vrbas u mjestu Karanovac, kod Banjaluke, nalaze skeletni ostaci ženske osobe, saopšteno je iz PU Banjaluka.\nIstovremeno, Policijskoj upravi Banjaluka prijavljeno je da je iz korita rijeke Vrbas u ulici Save Kovačević, u Banjaluci, na obalu izvučeno beživotno tijelo ženske osobe, navodi se u saopštenju.\nU toku je uviđaj u prisustvu dežurnog tužioca Okružnog javnog tužilštva Banjaluka.


Plus size manekenka demantovala medije: Nisam smršala, ukrali su mi slike i obradili ih u aplikaciji. I dalje sam ponosna na svoje kilograme - Estetic\nPlus size manekenka demantovala medije: Nisam smršala, ukrali su mi slike i obradili ih u aplikaciji. I dalje sam ponosna na svoje kilograme\nEstetic » Estetska dermatologija » Plus size manekenka demantovala medije: Nisam smršala, ukrali su mi slike i obradili ih u aplikaciji. I dalje sam ponosna na svoje kilograme\nPlus sajz manekenka Tes Holidej osvanula je kao devojka idealnih proporcija na reklami. Slike pokazuju njeno potpuno drugo izdanje u odnosu na ono koje ona plasira i na koje smo navikli. No Tes demantuje novinske natpise i tvrdi kako su njene slike ukradene i izmenjene pomoću jedne mobilne aplikacije.\nZbog mobilne aplikacije, mnogi su pomislili kako je Tess dovela svoju liniju do savršenstva. (kliknite na sliku i pogledajte) .\nU razgovoru za magazin “Pipl”, Holidej je otkrila kako je u pitanju aplikacija koja pokazuje ljude sa savršenim dimenzijama. , Njena slika je tvrdi, “ukradena” a ona navedena kao primer, bez njenog znanja i pristanka.\n“Ova aplikacija ima ogroman broj daunloda, a nisu bili baš previše inteligentni kad su uzeli moje slike da obrađuju”, napisala je na svom nalogu manekenka koja je ponosna na svoje kilograme od kojih godinama unazad zarađuje ogromne svote.\nPriznala je i da vrlo pomno prati i bira šta će da reklamira, da se nikako ne zalaže za žene koje će sve imati fabrički ravne trbušnjake i iste crte lica.\nJoš jednom je istakLA koliko je važno da svako prihvati, ceni i poštuje sebe, ma kako da izgleda. “Nema potrebe za ovakvim aplikacijama. Svako je vredan pažnje, nežnosti i ljubavi baš ovakav kakav to zaista i jeste”, poručila je manekenka raskošnih dimenzija.\nFOTO: Tess Holliday Instagram / Giphy


Crm u bankarstvu - Seminarski Diplomski Radovi\nDatum i vreme: 05-03-2021, 05:27 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Diplomski radovi / Crm u bankarstvu\nCrm u bankarstvu\nKreiranje poslovnih strategija i kvalitet poslovnog okruženja bitni su preduslovi za jačanje konkurentnosti privrede. Kompanije moraju biti svesne zahteva klijenata za kvalitetom i uslugom, više osetljive i mnogo brže u procesu inovacije. Mora se imati u vidu da su korisnici sve školovaniji, fleksibilniji, kao i da će ljudi predstavljati sve značajnije sredstvo u procesu uvećanja vrednosti proizvoda ili usluga.\nJedan od načina kojim se može značajno uticati na podizanje nivoa konkurentnosti je razvoj koncepta CRM (Customer Relationship Management). CRM (Customer Relationship Management) ili upravljanje odnosima sa klijentima predstavlja relativno mlad koncept, koji se zahvaljujući promenama u menadžmentu, strategijskom poslovnom planiranju i personalizovanom servisu klijenata, sve više razvija. U savremenoj tržišnoj privredi, paralelno sa razvojem računarske tehnologije, Interneta i softvera za kreiranje baza podataka, prioritet poslovne aktivnosti postaje dvosmerna komunikacija preduzeća i potrošača proizvoda ili korisnika usluga.\nPovećanje konkurencije i smanjenje lojalnosti klijenata dovelo je do pojave Upravljanja odnosima sa klijentima (CRM), koncepta koji se fokusira na građenju odnosa sa klijentima. Da bi se izgradili dugotrajni, profitabilni odnosi sa klijentima, CRM zahteva upravljanje «znanjem vezanim za klijenta» što iziskuje znanje od, o i za klijente.\nU proteklih nekoliko godina CRM je odigrao rastuće važnu ulogu u sektoru finansijskih usluga (servisa). Tokom tog vremena većina kompanija za finansijske usluge u Nemačkoj i Švajcarskoj, sa različitim uspehom, su sprovele CRM implementaciju projekata. Samo nekoliko kompanija je realizovalo implementaciju CRM strategije poravnatu sa profitabilnosti kompanije i zapošljavajući integrisane informacione sisteme za merenje izvršenja kao i za kontrolu marketinga prodaje, i servisnih procesa.\nCustomer Relationship Menagment (CRM) koncept\nUpravljanje odnosima sa klijentima (CRM) nova je oblast menažmenta s fokusom na strategiji razvoja dugoročnih odnosa sa klijentima. Koncept se u velikoj meri poklapa sa konceptom relationship marketinga, ali ima i bitnih razlika. U odnosu na relationship marketing CRM problem dugoročnih odnosa sa klijentima analizira dublje, polazeći od svih elemenata i to od uspostavljanja organizacione strukture i ostalih pretpostavki razvoja (poslovna kultura i sl.) do samih programa uspostavljanja razvoja dugoročnih odnosa, dok je kod relationship marketinga veći akcenat na finalizaciji i konkretnim programima uspostavljanja dugoročnih odnosa (komunikacija, prilagođavanje ponude, program lojalnosti i sl.).\nCRM koncept podrazumeva mogućnosti, metodologiju i tehnologiju koja omogućava da banka funkcioniše kroz unapredjenje odnosa sa klijentima. Svrha CRM je da omogući efektivnije (i efikasnije) ostvarivanje ciljeva banke kroz analitičnije sagledavanje realnih potreba klijenata.\nCRM se fokusira na kreiranje i održavanje trajnih odnosa sa klijentima i ako postoji nekoliko komercijalnih CRM programskih paketa na tržištu koji podržavaju CRM strategiju, to nije tehnologija sama po sebi, već je to suštinska promena u organizacionoj filozofiji čiji je naglasak na klijentu. Ti programski paketi tj. razvijanje odgovarajućeg softvera i hardvera, omogućavaju da CRM sistem postane u velikoj meri automatizovan proces, sa zadatkom da pruži ne samo informacije, već i da služi kao značajna podrška donošenja odluka i analizi situacije na tržištu. Međutim, uspešna CRM strategija ne može biti sprovedena jednostavnom instalacijom i integrisanjem programskog paketa i ne može se sprovesti preko noći. Promene se moraju desiti na svim nivoima, uključujući politiku banke, treninge zaposlenih, marketing sisteme, informacioni menadžment i sl. To znači da se svi aspekti poslovanja moraju uobličiti u skladu sa principima CRM.\nEfikasnost CRM procesa, koji treba da bude integrisan kroz marketing, prodaju i kroz odnos sa klijentima podrazumeva:\n•\tidentifikaciju faktora koji doprinose uspešnom odnosu sa klijentima,\n•\trazvoj prakse odnosa sa klijentima,\n•\trazvoj procesa koji će pogodovati klijentima,\n•\tformulisanje pitanja koja bi na najadekvatniji način pomogla rešenju potencijalnih problema klijenata,\n•\tpreporuku rešenja za klijente koji imaju žalbu na proizvod/uslugu,\n•\tpraćenje prodaje kao i podršku klijentima.\nPri uspostavljanju CRM koncepta za banku je najvažnije da precizira najvažnije aspekte poslovanja, koje informacije treba servisirati klijentima, kakva je finansijska prošlost klijenta, koji su efekti CRM segmenata. Takodje, veoma važan aspekt primene CRM sistema je identifikovanje i eliminisanje nepotrebnih informacija. Prilikom stvaranja CRM strukture važniji zadatak banke bi trebao da bude obezbeđenje što potpunijih informacija za njihove primarne (lojalne) klijente. U tom kontekstu CRM bi se mogao definisati kao poslovna strategija čija je svrha da uravnoteži prihode i profit sa satisfakcijom klijenta i vrednošću koja mu se isporučuje, u okviru koje se vodi računa o više nivoa: merenjima, ponašanju klijenta, procesu i tehnologijama.\nInstrumenti plaćanja u međunarodnom bankarstvu derrick 0 1,153 24-07-2013 06:09 PM\nMenadžment ljudskih resursa u bankarstvu - master VS1 0 1,196 19-06-2013 10:34 PM\nUloga marketinga u savremenom bankarstvu na primjeru nlb montenegrobanke - ij VS1 0 1,201 17-06-2013 06:52 PM\nWEB 2 i CRM kao savremene poslovne strategije preduzeća - master rad Maja 0 1,803 12-03-2012 04:45 PM\nCRM - Poslovna strategija savremenog poslovanja - diplomski Maja 0 1,954 12-03-2012 03:41 PM


New York: Valentin Inzko i Nikola Špirić pred Vijećem sigurnosti UN-a\nVisoki predstavnik za BiH Valentin Inzko je danas pred Vijećem sigurnosti UN-a u New Yorku podnio svoj prvi izvještaj o BiH otkako je preuzeo tu dužnost u martu ove godine. Vijeću se obratio i predsjedavajući Vijeća ministara BiH Nikola Špirić. Izvještaj pokriva period od 1 novembra 2008 do 30 aprila 2009.\nVisoki predstavnik za BiH Valentin Inzko je pred Vijećem sigurnosti rekao da je u posljednjih šest mjeseci BiH postigla ograničen napredak po pitanju reformi. Međutim, nacionalistička, anti-dejtonska retorika koja predstavlja izazov suverenitetu, teritorijalnom integritetu i ustavnom poretku BiH je imala dominantu ulogu, usprkos nastojanju tri politička lidera da započnu proces dijaloga i kompromisa. Ovlasti visokog predstavnika i upravnog odbora Vijeća za implementaciju mira su i dalje dovodjene u pitanje, osobito kada su u pitanju kontinuirani napadi od strane vlade Republike srpske na državne institucije, ovlasti i zakone, rekao je sumirajući svoj izvještaj gospodin Inzko.\nOn je dodao da je postignut izvjestan napredak u ispunjavanju zahtjeva koje je postavio upravni odbor za tranziciju sa Ureda visokog predstavnika na ured specijalnog predstavnika EU, osobito kada je u pitanju usvajanje ustavnog amandmana u martu ove godine kojim se distrikt Brčko inkorporira u ustav BiH i omogućava mu se pristup ustavnom sudu. To je, naglasio je gospodin Inzko, prvi ustavni amandman nakon Dejtona koji je potpisan sa podrškom velike većine stranaka u parlamentu. BiH je također usvojila strategiju za sud za ratne zločine i odobrila implementaciju akcionog plana za strategiju reforme državnog pravnog sektora, rekao je Valentin Inzko. On je naglasio da vojna misija EU u BiH i dalje doprinosi sigurnom okruženju u zemlji. EUFOR je ključni faktor osiguranja u BiH u vrijeme kada je politička situacija u zemlji i dalje krhka, kaže visoki predstavnik.\nMeđutim, usprkos nekim pozitivnim kretanjima, nacionalistička i retorika podjele i dalje predstavlja izazov suverenitetu i ustavnom poretku BiH. Loši pregovori o budućnosti teritorijalne organizacije zemlje, kao dio početnih konsultacija o ustavnoj reformi, su sve strane doveli do toga da se vrate svojim maksimalističkim pozicijama, pa čak i dalje od toga, što je dodatno ograničilo prostor za kompromis. U navedenom periodu, zvaničnici i institucije RS-a su poduzeli korake i izdavali saopćenja produbljujući ideju o mogućoj secesiji RS-a. Njihova platforma se zasnivala na brojnim ultimatumima, među njima i pravo na održavanje referenduma o nezavisnosti RS-a u roku od tri godine. U aprilu, Milorad Dodik je za Radio Slobodna Evropa izjavio da vjeruje da će jednog dana uvjeti biti zreli za Republiku srpsku da slijedi primjer Kosova i odvoji se od BiH. Politička situacija je dodatno komplicirana vlastima i vladajućim strankama RS-a koje su u pitanje dovodile legalnost i vrijednost odluka visokog predstavnika, rekao je Valentin Inzko.\nPo pitanju ratnih zločina, on je rekao da je prioritet haškog tribunala i dalje hapšenje Ratka Mladića i Gorana Hadžića, dodavši da će ured visokog predstavnika i dalje pružati podršku i surađivati sa tribunalom, NATO-m, EUFOR-om, EU, policijom RS-a, te obavještajnom i sigurnosnom agencijom BiH. On je na kraju još jednom naglasio da postoje ozbiljne zabrinutosti zbog političke situacije u zemlji, uključujući i izazove suverenitetu, teritorijalnom integritetu i ustavnom poretku zemlje, kao i njenim državnim institucijama.\nU svojoj procjeni situacije u BiH, Nikola Špirić je naglasio da napredak BiH prema evro-atlantskim integracijama ovisi prvenstveno od BH političara,a ne od medjunarodne zajednice, i dodao donekle kontroverznu tvrdnju da vjeruje kako u BiH ima mnogo više uspjeha nego što to stoji u izvještaju Visokog Predstavnika, ali i optimizma koji će podariti novi uspjeh.\nObraćanje gospode Inzka i Špirića pred Vijećem sigurnosti UN-a možete vidjeti i čuti u popratnom video snimku.\nValentin Inzko u Washingtonu, pred istupanje u Vijeću sigurnosti UN


SUPER LIGA Archives - Stranica 2 od 153 -\nFUDBAL, SUPER LIGA 17/04/2018\nLjUBIMAC GROBARA PONOVO NA MESTU USPEHA: Legendarni Almami Moreira posetio FK Partizan! (FOTO)\nLjubimac Grobara i jedan od najboljih stranaca u istoriji srpskog fudbala, Almami Moreira, posetio je danas FK Partizan. Moreira je bio jedan od začetnika Partizanove dominacije srpskim fudbalom. U tandemu sa Laminom Dijarom bio je…\nSPREMA SE TIM ZA LIGU ŠAMPIONA: Zvezda pronašla zamenu za Le Taleka!\nCrvena Zvezda je posle pobede u 157. večitom derbiju stigla nadomak osvajanja titule. Zbog toga se u Ljutice Bogdana već kuju planovi za narednu sezonu i kvalifikacije za Ligu šampiona. Crveno-bele na leto očekuje nekoliko…\nJOŠ MALO, PA RASTANAK: Partizan na kraju sezone ostaje bez jednog od najboljih fudbalera!\nPartizan je nakon poraza u večitom derbiju ostao samo sa teoretskim šansama za osvajanje titule. Crno-beli će do kraja sezone pokušati da osvoje Kup Srbije, a onda sledi remont tima na leto. Jedan od onih…\nFUDBAL, SUPER LIGA 16/04/2018\nCRVENO-BELI REKORDER: Donald počastvovan što je ušao u istoriju Zvezde!\nFudbaler Crvene zvezde Mičel Donald rekao je danas da je počastvovan i srećan što je postao stranac s najviše nastupa u istoriji kluba i istakao da je u crveno-belom dresu postao mnogo bolji igrač. –…\nFudbalski klub Čukarički, nezadovoljan suđenjem u meču sa niškim Radničkim (2:3), zakazao je za utorak vanrednu konferenciju za medije na Banovom brdu. Pred novinare, sa početkom kod 12 sati, izaći će sportski direktor Vladimir Matijašević…\nDERBI, FUDBAL, SUPER LIGA 15/04/2018\nFudbaler Partizan Ognjen Ožegović, strelac jedinog gola za crno-bele u porazu od Crvene zvezde, rekao je da je slabo prvo poluvreme, zahvaljujuću presingu protivnika uticalo na krajnji rezultat derbija, ali nije saglasan da je njegov…\nFUDBAL, SUPER LIGA 15/04/2018\nLEGENDA PARTIZANA KAČI KOPAČKE O KLIN: Saša Ilić završava karijeru na kraju sezone!\nLegenda i kapiten Partizana Saša Ilić, na kraju sezone završava bogatu fudbalsku karijeru. Ljubimac Grobara odlučio je da ne produži ugovor sa voljenim klubom na još godinu dana, već da na kraju ove sezone okači…\nDERBI, FUDBAL, SUPER LIGA 14/04/2018\nKRAJ CRNO-BELE SERIJE: Zvezda posle tri godine pobedila Partizan i stigla na korak od titule šampiona Srbije!\nFudbaleri Crvene zvezde pobedili su Partizan u prvom kolu plej-ofa Superlige Srbije sa 2:1 na svom terenu. Aktuelnom šampionu Srbije će posle 157. “večitog derbija” biti potrebno čudo da bi sačuvao titulu prvaka Srbije jer…\nSUPERLIGA: Celo kolo je u znaku 157. večitog derbija!\nMečevima 31. kola za vikend počinje takmičenje u plej-ofu i plej-autu Superlige Srbije, a najviše pažnje privlači 157. ‘večiti derbi’ Crvene zvezde i Partizana. Zvezda će u subotu od 18.30 na stadionu “Rajko Mitić” dočekati…\nDERBI, FUDBAL, SUPER LIGA 13/04/2018\nMILOJEVIĆU SE NE SVIĐAJU PRAVILA: Zvezda je jedini gubitnik pred početak plej-ofa!\nTrener fudbalera Crvene zvezde Vladan Milojević izjavio je danas da njegova ekipa u predstojećem 157. Večitom derbiju sa Partizanom mora da zaboravi bodovnu prednost koju ima na tabeli i da zauzme stav da takmičenje u…


Deda i unuk pobednici Tucanijade u Mokrinu VIDEO\nIzvor: B92, 03.Maj.2021, 15:30\nU finalu 31. Svetskog prvenstva u kucanju uskršnjim jajima u Mokrinu, po četvrti put titulu šampiona odbranio je Sava Terzić Košničar. Ovoga puta međutim, titula je još slađa za porodicu Terzić, jer je unuk Ivan Terzić postao šampion u juniorskoj konkurenciji.\nBlaže epidemijske mere u odnosu na prošlu godinu, jedva su dočekli Mokrinčani da se nadmeću na samo njima svojstvenoj 31. Tucanijadi, odnosno >> Pročitaj celu vest na sajtu B92 << Svetskom prvenstvu u kucanju farbanim uskršnjim jajima.\nMokrinska tucanijada ove godine održana je u sportskoj hali u skladu sa epidemijskim merama, a publika je mogla da prati takmičenje i online. Na Svetskom prvenstvu nadmetalo se preko 80 takmičara, jaja su morala da budu kokošija, ofarbana, tvrdo kuvana, da nisu stara, jer pobednik na kraju mora da pojede pobedničko jaje.\n1990. godine, od kada postoji ovo takmičenje, šezdesetdevetogodišnji Mokrinčanin Sava Terzić, osvojio je titulu šampiona po četvrti put, a njegovo uskršnje kokošije jaje, bilo je jače od jajeta Miloša Kovačića, takođe prekajenog takmičara iz Mokrina.\nVelike tajne u proizvodnji jakog jajeta nema, to prosto mora da se voli, kaže šampion, i da se kokoške isključivo domaće rase dobro neguju.\nPrema kokoškama Mokrinčani postupaju vrlo lepo, neguju ih i očekuju rezultat kao što su jaka jaja. Da bi se došlo do odličnih rezultata, u Mokrinu se jaja biraju, ali i zubima testiraju mesecima.\nKako stvari sada stoje, šampionska kokošija jaja i dalje će se proizvoditi u Mokrinu. Da stvar na manifestaciji bude još lepša i Uskrs pobedniku prođe na još bolji način pobrinuo se svetski prvak u juniorskoj konkurenciji, a to je Savin unuk, Ivan Terzić. Toliko šampiona na jednom tako malom mestu. Nije ni čudo što Mokrinčani ljubomorno čuvaju svoju Tucanijadu.\nRTS: Ajaks pobedio Emen i odbranio titulu prvaka Holandije\nSrbijaDanas.com: TADIĆ PODIGAO TROFEJ: Ajaks 35. put šampion Holandije (VIDEO)\nKurir: AJAKS OSVOJIO TITULU: Dušan Tadić otkrio ko je najzaslužniji za trofej VIDEO\nB92: Tadić dva puta asistirao, Ajaks osvojio titulu


Adidas predstavio VEGANSKE patike - Muški magazin - trendovi, fitness, lifestyle, saveti, devojke... `\nKao deo asortimana „Our Icons Go Vegan“, Adidas Originals predstavlja dva klasična modela patika sa novim veganskim promenama. Samba i Continental 80 su siluete koje su sada napravljene od recikliranog poliestera.\nContinental 80 takođe sadrži EVA penu na bazi algi usvom đonu. Kao dodatnu notu, proizvodnja ovog materijala navodno pomaže u čišćenju voda i morskog okruženja.\nSve patike su 100% veganske jer svi materijali koji se koriste u njihovoj izradi ne sadrže životinjske sastojke. Adidas na ovaj način pokazuje da se patike mogu kreirati bez povrede i zlostavljanja životinja, i bez njihovih materijala. Na ovaj način, reickliraju se otpadi od plastike, tkanine i gume i dobijaju novi, čisti proizvodi koji pomažu čišćenju naše planete.\nPROČITAJTE SLEDEĆI TEKST: Patike koje su apsolutni hit ovog meseca


Čajetinski penzioneri organizuju akciju pošumljavanja - OGLASNA TABLA - INFO\nČajetinski penzioneri organizuju akciju pošumljavanja\n2 априла, 2019 0323\nUdruženje penzionera opštine Čajetina u subotu, 6. aprila, organizuje akciju pošumljavanja na lokaciji Tić polje, peko puta Auto kampa na Zlatiboru. Ovu ideju podržao je ženski odbojkaški klub iz Čajetine, a akciji se mogu pridružiti svi koji su zainteresovani da daju svoj doprinos.\n„Ovo je prva akcija od kako udruženje postoji, a zamišljena je tako da ne pošumljavamo samo mi stari, već da preko sportskih klubova povedemo sa nama i jedan broj mladih ljudi. U našoj opštini ima dosta sportskih klubova, ima dosta podmlatka, tako da za sada imamo dogovor sa ženskim odbojkaškim klubom“, kaže predsednik čajetinskog udruženja Slavko Pantović, i napominje da je početak akcije planiran za 8 časova ujutru, a organizatori za sve učesnike pripremaju posluženje.\nAkcija pošumljavanja samo je deo aktivnosti Udruženja penzionera u Čajetini koje je jedno je od najaktivnijih. Penzioneri okupljeni oko ovog udruženja putuju, druže se, učestvuju na raznim takmičenjima, kulturnim i sportskim događanjima. U protekloj godini među realizovanim aktivnostima su organizovano snabdevanje ogrevnim drvetom, isporuka paketa pomoći ugroženim penzionerima, sprovođenje lekarskih pregleda, kao i generacijska druženja i učešća na olimpijadi trećeg doba.\nUŽAS U UŽICU: Ubijena (51) u podrumu, telo pronađeno kad je koleginica prijavila da nesrećna žena jutros nije došla na posao?! Muža joj našli obešenog\nIN MEMORIAM: Preminuo Rade Jovanović, direktor JKP „Vodovod Zlatibor“\nNove mere: Evo šta vas čeka na poslu od sutra\nČobanin koji čuva jedno od najvećih stada u Srbiji\n“Sledeći put ću samo da ga ŠUTNEM!” Jasmina je našla novčanik na ulici, a kad je htela da ga vrati vlasniku usledio je šok!\nJoš danas upis u srednju školu, ove godine elektronski\nOtkazani sabori trubača u Zlatiboru i Guči\nSaopštenje Gro SNS Užice\nOglasna Tabla 10 јула, 2020 10 јула, 2020\nPremašeni kapaciteti užičke bolnice za smeštaj obolelih od korona virusa\nEko agrar: Zahtevi za subvencije poštom


srbijasport.net - Vesti - Superliga Srbije - Đorđević: Izabraćemo najboljih 11 za Napredak\nČetvrtak, 22.08.2019 03:21\n19.07.2019 FK Čukarički\nPosle sjajnog starta u kvalifikacijama za Ligu Evrope, dvostruke pobede protiv jermenskog Banantsa sa ukupnih 8:0 i ubedljivog prolaska u drugo kolo, Čukarički će krenuti i sa takmičenjem na domaćoj sceni. Rival u prvom kolu, takođe na stadionu na Banovom brdu biće Napredak, meč je na programu u subotu od 20 časova. Tim povodom je Čukarički održao konferenciju za novinare, kojoj su prisustvovali pomoćni trener Dušan Đorđević i kapiten tima Marko Docić.\n– Jedva čekamo prvo kolo nacionalnog prvenstva, možda je nepotrebno reći, da se mladi tim predstavi, sa novim stručnim štabom, ali posle evropskih utakmica, to neće biti predstavljanje, već nastavak. Svi smo svesni u klubu i stručnom štabu da su sve oči uprte u nas posle ova dva meča u Evropi i očekujemo da nastavimo sa ofanzivnim fudbalom, uz činjenicu da imamo mnogo mladih igrača u timu. Nadamo se uspehu protiv Napretka, uz svako uvažavanje protivnika – rekao je pomoćni trener Čukaričkog Dušan Đorđević.\nZbog igranja u Evropi, te mečeva u kratkom vremenskom intervalu, jendo od pitanja novinara odnosilo se na zdravstveni bilten i hoće li biti odmaranja nekih igrača, s obzirom da će Čukarički već u četvrtak od 19 časova igrati u Norveškoj protiv Moldea.\n– Zdravstveno stanje je sve bolje, Kajević i Veličković se oppravljaju, Ovusu polako ulazi u naš trenažni proces. Možda je malo filozofski odgovor, ali od najboljih 20 izabraćemo 11 za meč protiv Napretka. Ne smemo da mislimo na Molde, moramo samo o Napretku, jer je to izuzetno bitna utakmica za nas na početku prvenstva. Što se tiče Ovusua, prerano je da on bude u konkurenciji za tim. Tek u četvrtak je stigao i odradio prvi trening. Igrao je na Kupu Afričkih nacija, pa imao pauzu. Biće u trenažnom procesu još nekoliko dana i onda će biti u konkurenciji za meč u Norveškoj - istakao je Đorđević.\nBanants je pobeđen u Beogradu sa 3:0, u Jerevanu je Čukarički bio još ubedljiviji, slavio je sa 5:0. Koliko su Jermeni reper za kvalitet igre Čukaričkog i kako će se mladi tim belo-crnih nositi sa pritiskom u duelima protiv kvalitetnijih rivala?\n– Za tako mlade igrače i utakmica sa Banantsom ovde kod nas, pred ljudima koji prate Čukarički, to je ogroman pritisak za mlade igrače. Nadam se da će ta trema, koja je normalna za početak sezone, polako da jenjava, a da će sama igra da nam da veliki elan da držimo nivo – kazao je Đorđević.\nKapiten tima Marko Docić kazao je da ekipa želi da nastavi gde je stala u Evropi.\n– Počinje ono za šta smo se spremali mesec i po dana. Za prvo kolo Super lige imamo ne baš laganog protivnika. Napredak je dobra ekipa, sa novim stručnim štabom, sa dosta iskusnih igrača. Nastavićemo tamo gde smo stali, pokušaćemo da i u ovoj utakmici budemo ofanzivni i probaćemo da ispunimo sve zahteve koje je trener stavio pred nas – rekao je Docić.


Majkl Tejtem, zamjenik ambasadora Velike Britanije pri UN-u\nMajkl Tejtem (Michael Tatham), zamjenik ambasadora Velike Britanije pri Ujedinjenim narodima, nije krio svoje razočarenje, pa čak i ljutnju, kada se Rusija u Vijeću sigurnosti usprotivila produženju mandata EUFOR-a u BiH.\nRusiji je zasmetao stav o euroatlantskoj perspektivi BiH i, na kraju, ona se suzdržala od glasanja prvi put otkako u BiH postoje međunarodne mirovne snage. Analitičari su iznijeli stav da bi naredne godine zvanična Moskva mogla uložiti čak i veto na vojnu misiju EU u BiH.\nPodsjetimo, Tejtem je bio ambasador Velike Britanije u BiH od 2008. do pred kraj 2011. godine. U intervjuu za naš list ističe razočarenje zbog ovakvog stava Rusije.\n- Rusija je godinama podržavala slične rezolucije o EUFOR-u, tako da je odluka da bude suzdržana prilikom glasanja o ovom pitanju bila dosta nesretna. Ipak, svih 14 ostalih članica Vijeća sigurnosti UN-a je glasalo za rezoluciju, što pokazuje da ruski nagovještaji kako UN na neki način pokušava nametnuti euroatlantsku budućnost Bosni i Hercegovini nema kredibilitet kod ostalih članica Vijeća. Ostaje činjenica da postoji široka podrška euroatlantskim integracijama u svim dijelovima BiH - kaže Tejtem.\nViše pročitajte u današnjem printanom izadnju "Dnevnog avaza".


Prijedor – poslovno okruženje: Ispuniti 184 uslova za dobijanje međunarodnog pečata - GradPrijedor.com - Portal grada Prijedora\nHome»Društvo»Prijedor – poslovno okruženje: Ispuniti 184 uslova za dobijanje međunarodnog pečata\nPrijedor – poslovno okruženje: Ispuniti 184 uslova za dobijanje međunarodnog pečata\nGrad Prijedor treba da ispuni 184 uslova da bi dobio Međunarodni pečat kvaliteta za opštine sa povoljnim poslovnim okruženjem.\nPored Banjaluke, Prijedor je jedina lokalna zajednica u Republici Srpskoj u kojoj je u toku projekat „Sertifikacija opština sa povoljnim poslovnim okruženjem u jugoistočnoj Evropi“.\nCilj projekta je uspostavljanje sistema sertifikacije kojim bi se obezbijedila međunarodna prepoznatljivost, kao i jačanje regiona jugoistočne Evrope kroz uspostavljanje jedinstvenih standarda kvaliteta koje opštine i gradovi pružaju potencijalnim investitorima i privrednicima koji posluju na lokalnom nivou.\nU kabinetu gradonačelnika Prijedora Srni je rečeno da će, nakon formalizacije ispunjenja uslova, uslijediti posjete gradovima u regionu i promocija Prijedora kao ambijenta povoljnog za ulaganje.\nNakon uspjeha sertifikacije opština u Srbiji, u decembru 2011. godine započela je realizacija projekta „Sertifikacije opština sa povoljnim poslovnim okruženjem u jugoistočnoj Evropi“.\nMemorandum o razumijevanju za učešće u ovom projektu potpisale su Srbija, BiH, Hrvatska i Makedonija, a partner u Republici Srpskoj je Ministarstvo za ekonomske odnose i regionalnu saradnju Republike Srpske.\n„Namjera je da se nakon ovog pilot projekta u RS uspostavi sistem sertifikacije i za druge opštine“, najavljeno je iz Ministarstva za ekonomske odnose i regionalnu saradnju RS.\nProjekat se realizuje uz pomoć Nacionalne alijanse za lokalni ekonomski razvoj NALED, Njemačkog društva za međunarodnu saradnju (GIZ) i Otvorenog regionalnog fonda za jugoistočnu Evropu (ORF).\nNa prostorima jugoistočne Evrope sertifikacija opština predstavlja prvi regionalni projekat koji podstiče takmičenje među opštinama za pridobijanje novih investicija, jača ekonomske veze unutar samog regiona, ali i doprinosi stvaranju prepoznatljivih zajedničkih standarda za ocjenu kvaliteta poslovanja.


MSP: Saradnja sa Sirijom deo nezavisne i multivektorske spoljne politike Srbije\nVesti Autor:Beta, Večernje novosti18. jul. 202118:2939 komentara\n„Pri donošenju takve odluke, Srbija je uzela u obzir regionalni i geostrateški značaj Sirije i uticaj koji razvoj situacije u Siriji, kao područje našeg šireg susedstva, ima na naš region, pre svega kada je reč o problemu ilegalnih migracija“, rečeno je u Ministarstvu spoljnih poslova.\nKao važan motiv za diplomatsko prisustvo Srbije na najvišem nivou, u Ministarstvu su naveli prisustvo državljana Srbije u Siriji i zaštitu njihovih interesa.\n„Odnosi i saradnja Srbije sa Sirijom nisu upereni protiv interesa bilo koje zemlje. Ta saradnja je sastavni deo nezavisne, suverene i multivektorske spoljne politike Srbije, koja je utemeljena na osnovnim principima Povelje UN“, rečeno je Večernjim novostima u Ministarstvu koje vodi Nikola Selaković.\nOdluka suprotna stavu Brisela\nPortparol Evropske unije Peter Stano ukazao je u četvrtak da je odluka Srbije da ponovo pošalje ambasadora u Siriju suprotna stavu Brisela i podsetio da put ka članstvu u Uniji podrazumeva usklađivanje sa njenom spoljnom politikom.\n„Stav EU u pogledu normalizacije odnosa sa režimom u Siriji je jasan i nepromenjen, a nedavni izbori koje je organizovao sirijski režim ne mogu voditi bilo kakvim merama međunarodne normalizacije“, naveo je Stano za Radio Slobodna Evropa (RSE).\nevrointegracijeMinistarstvo spoljnih poslovaSirijaspoljna politika


Buš u Rijadu traži podršku za Bliskoistočni mirovni sporazum i oštar stav prema Iranu\nSvega nekoliko sati pošto je, privodeći kraju višednevnu bliskoisotočnu turneju, predsednik Buš doputovao u Saudijsku Arabiju, administracija je zvanično obavestila Kongres da namerava da proda Saudijskoj Arabiji moderno naoružanje u vrednosti od 20 milijardi dolara.\nReč je o delu nastojanja, koje predvode SAD, da se ograniči uticaj Irana.\nSaopštenje o tome objavljeno je u trenutku dok je predsednik Buš vodio razgovore sa saudijskim kraljem Abdulahom u Rijadu.\nPortparl Stejt departmenta Šon Mekormak rekao je novinarima da upućivanjem obaveštenja Kongesu počinje da teče period od 30 dana tokom kojeg zakonodavci mogu da iznesu svoje primedbe na prodaju oružja Saudijskoj Arabiji.\nAdministracija izmedju ostalog želi da proda kraljevini 900 sofisticiranih sistema za precizno navodjenje bombi, kao i prateću tehnološku opremu.\nOčekuje se da će predsednik Buš obavestiti saudijskog monarha o svojim razgovorima sa izraelskim i palestinskim liderima, kao i da će sa njim razmotriti, kako SAD ocenjuju, iransku pretnju stabilnosti u regionu i založiti se za više slobode na Bliskom istoku.


Demonstranti u Sofiji blokirali ulaz u vladinu agenciju | Restart Magazin\nDemonstranti u Sofiji blokirali ulaz u vladinu agenciju\nNa 43. dan antivladinih protesta u Bugarskoj demonstranti su blokirali ulaz u zgradu Komisije za borbu protiv korupcije i nezakonito stečene imovine na oko sat vremena, prenela je agencija BTA. Demonstranti prevođeni aktivistom Georgijem Georgijevim zahtevali su sastanak sa direktorom Komisije za borbu protiv korupcije i nezakonito stečene imovine Sotirom Cacarovim i zatražili od njega ostavku.\nOni su na oko sat vremena blokirali ulaz u zgradu, koju su napustili oko 9:30, kada su se uputili ka šatorima postavljenim na Orlovom mostu. Prilikom blokade zgrade nije došlo do sukoba između demonstranata i policije.\nIz Komisije za borbu protiv korupcije i nezakonito stečene imovine saopšteno je da je blokada zgrade u suprotnosti sa zakonom, kao i da je Cacarov odbio da se sastane sa Georgijevim. Razlog za to nije samo činjenica da je blokada bila ilegalna, nego i fotografija dostupna na internetu, na kojoj se aktivista nalazi u društvu Cvetana Viselova, vlasnika propale banke, koji se od 2016. godine nalazi u bekstvu od policije, tvrde iz Komisije.\n← Opljačkan muzej nindži u Japanu\nTrampovi saradnici koji su završili u zatvoru →\nŠpigl: NATO odbacuje tvrdnje o raspoređivanju trupa


Vrući vikend i mogući incidenti na Kosovu | Spor Srbije i Kosova | Al Jazeera\nVrući vikend i mogući incidenti na Kosovu\nKosovska policija prekinula je do daljeg odmore svojim uniformisanim pripadnicima (EPA)\nPublished On 03 Aug 201803 Aug 2018\nPrvi avgustovski vikend na Kosovu, ali i u Beogradu počeo je pojačanim tenzijama usled objavljivanja informacija o mogućim incidentima, čiji bi inicijator, kako navode i prištinski i beogradski mediji, mogla da bude jedna od dve strane koje vode dijalog o normalizaciji odnosa, a ima i onih koji upozoravaju na mogućnost dogovorenih incidenata.\nNajpre je sredinom nedelje iguman manastira Visoki Dečani arhimandrit Sava (Janjić), na svom facebook profilu upozorio da Kosovom cirkulišu “razne opasne informacije među kojima je i ona o skorom scenariju međusobno dogovorenog incidenta” na severu Kosova, koji bi, kako je napisao, “bio okidač za reakcije na obe strane i koji bi stvorio de facto podelu na terenu”.\nIguman Visokih Dečana rekao je da postoji zabrinutost među narodom i da bi bilo neophodno da politički lideri na obe strane “odlučno odbace i demantuju navode o eventualnoj insceniranoj teritorijalnoj podeli kroz navodno spontano izazvano nasilje i ponovo se obavežu na miran dijalog koliko god on trajao”.\nMogućnost dogovorenog incidenta negirali su i u Beogradu i u Prištini. Predsednik Srbije Aleksandar Vučić je tvrdnje oca Save nazvao neuljudnim tračevima, koje izmišljaju njegovi politički protivnici, a premijer Kosova Ramush Haradinaj neosnovanim spekulacijama.\nRizična akcija na sjeveru Kosova\nMeđutim, istog dana (2. avgusta) kada je Haradinaj tvrdnje o mogućem dogovorenom incidentu ocenio kao neosnovane, kosovska policija prekinula je do daljeg odmore svojim uniformisanim pripadnicima, a KFOR je objavio snimke kretanja svojih vozila, navodeći da je reč o planiranoj vežbi.\nOpozicioni poslanik u Skupštini Srbije Slaviša Ristić koji živi u Zubinom Potoku, opštini na severu Kosova, za Al jazeeru kaže da je primetio pojačano prisustvo i kretanje vozila KFOR-a, uključujući i oklopna vozila, što nije bila praksa poslednjih godina. Ipak, ni on nema saznanja iz “prve ruke” o nekakvim dogovorenim incidentima, već o njima saznaje iz medija.\nKosovska policija je informacije koje se pojavljuju u medijima o različitim scenarijima ocenila kao neosnovane i štetne, ali nije precizirala na koje informacije misli. Primera radi, portal Veriu.info objavio je vest da će kosovska policija izvesti „rizičnu akciju“ na severu u subotu i da bi zato mogli da budu „organizovani neredi“, preneo je kosovski portal na srpskom jeziku Kossev.\nVeć 3. avgusta Haradinaj je sazvao sednicu Saveta za nacionalnu bezbednost Kosova, a pojedini prištinski mediji navode da je sednica usledila dan nakon što su se pojavile navodne informacije da će Srbi sa severa pokrajine ovog vikenda proglasiti autonomiju, kao odgovor na to što Priština još nije formirala Zajednicu srpskih opština, dogovorenu Briselskim sporazumom.\nIstog dana i predsednik Vučić saziva hitnu sednicu Nacionalnog saveta za bezbednost za 4. avgust, a beogradski Blic, uz tu informaciju, objavljuje i da “postoje operativna saznanja da će Albanci uz pomoć NATO-a pokušati da zauzmu Gazivode”, veštačko jezero na severu Kosova od vitalnog značaja za snabdevanje strujom i vodom.\nU tako uzavreloj atmosferi u petak popodne Srbima na Kosovu obraća se predsednik Srbije otvorenim pismom u kojem podseća da u subotu 4. avgusta ističe rok koji je Evropska unija dala vlastima u Prištini da na osnovu Briselskog sporazuma završe usvajanje Statuta Zajednice srpskih opština, i napominje da, kao što je upozoravao, Priština to neće učiniti, ali da ih moli da u vezi s tim ne preduzimaju ništa što bi “pojedinci među Albancima, ili delu međunarodne zajednice, iskoristili kao izgovor za preduzimanje bilo kakvih akcija” protiv kosovskih Srba.\nPopov: Nerealni scenariji\nNa pitanje da li je neki od scenarija koji se pominju realan (proglašenje autonomije na severu ili preuzimanje Gazivoda) ili je reč o već viđenom podizanju tenzija, posle kojeg slede umirujuće izjave, Aleksandar Popov, direktor Centra za regionalizam, za Al Jazeeru kaže da je najverovatnije po sredi ovo drugo.\nBeogradski mediji spekulišu da će prištinske vlasti pokušati preuzeti kontrolu nad jezerom Gazivode i hidrocentralom\n“Teško mogu da zamislim da se bilo koji od tih scenarija dogodi. Pre mi liči na bacanje prašine u oči da se ispita reakcija druge strane ili drugih faktora u dijalogu. To se više poteže kao neki mogući adut, za slučaj da ona druga strana nešto pokuša. A ne verujem ni da bi Srbi sa severa pokušali nešto bez dogovora sa Beogradom, niti da bi Albanci bez znanja SAD preduzimali neki tako rizičan potez”, objašnjava Popov.\nPrema njegovim rečima, vreme za postizanje sporazuma između Beograda i Prištine ističe i akteri na obe strane su toga svesni i “zbog toga ih hvata nervoza”.\n“Pokušavaju da zauzmu što bolje pozicije za pregovore, a da istovremeno mogu da objasne svom biračkom telu zašto su pristali na neko rešenje. Ako se desi da moraju da prihvate rešenje koje bi teško mogli da opravdaju pred biračima, onda im odgovara da se proces zaustavi na neko vreme, da se odgodi, kako bi eventualno ispregovarali neko bolje rešenje. Nijednoj strani ne odgovara brzo rešenje, jer podrazumeva bolne kompromise, i otuda nervoza i puštanje probnih balona da se ispita reakcija javnosti, ali i drugih faktora”, smatra Popov.\nProfesor Fakulteta bezbednosti u Beogradu Zoran Dragišić priče o navodnom “dogovorenom incidentu na Kosovu”, koji bi bio okidač za reakciju sa obe strane i uvod u podelu Kosova ocenjuje kao zlonamerne, navodeći da ih plasiraju centri koji ne žele da se postigne zadovoljavajuće rešenje. Dragišić, međutim, u izjavi za Tanjug ne navodi koj su to centri.\nDeda: Dogovoreno dizanje tenzija\nS druge strane, poslanik opozicione Alternative u Skupštini Kosova Ilir Deda za Al Jazeeru kaže da mu ovonedeljno podizanje tenzija izgleda kao dogovor predsednika Kosova Hashima Thacija i predsednika Srbije Vučića.\n“Njih dvojica umesto da budu političari okrenuti novim odnosima Kosova u postojećim granicama i Srbije, i da sporazum koji se očekuje bude u skladu sa evrointegracijama koje očekuju i Srbiju i kosovo, oni su se pretvorili u ljude koji žele preko tenzija i nesreće Albanaca i Srba da se predstave kao ljudi mira, a to nisu. Oni misle da orkestriranim sukobima na severu Kosova i u Preševskoj dolini može doći do promene granica Kosova i Srbije. To je providan scenario”, tvrdi Deda.\nInformacije o mogućoj podeli Kosova ili razmeni teritorija (neke opštine na jugu Srbije za opštine na severu Kosova) učestalo se pojavljuju u medijima, a funkcioneri i u Beogradu i u Prištini kao da ne odbacuju izričito takvu mogućnost.\nTako Vučić izjavljuje da Srbiji niko neće dozvoliti podelu Kosova (ali ne i da to za Srbiju nije opcija o kojoj želi da pregovara).\nS druge strane, predsednik Kosova Hashim Thaci u svom obraćanju javnosti izjavljuje da postoji realna mogućnost da se tri opštine s juga Srbije pripoje Kosovu, ali da u isto vreme i Kosovo mora biti spremno na korigovanje granice sa Srbijom.\n“U slučaju da se eventualnim mirovnim sporazumom između Kosova i Srbije predvidi korigovanje granica na miran način, to ni u kom slučaju ne podrazumeva otvaranje Pandorine kutije ili bilo kakvog domino efekta”, rekao je Thaci napominjući da svi problemi treba da se rešavaju mirnim putem.\n“U okviru procesa državnog dijaloga između Kosova i Srbije imamo punu podršku relevantnog međunarodnog faktora za postizanje mirovnog sporazuma, ne isključujući opciju korigovanja granica”, dodao je Thaci. Deo opozicije u Prištini ovu izjavu shvatio je kao poziv na razmenu teritorija.\nSPC: Podjela ugrožava civilno stanovništvo\nDa vlasti u Beogradu i Prištini ne isključuju takvu mogućnost, veruju izgleda i u Srpskoj pravoslavnoj crkvi koja se protivi podeli Kosova. Tako je episkop raško-prizrenski Teodosije u petak objavio saopštenje u kojem navodi da mu i od vernika stižu informacije o evenutalnom oružanom incidentu na severu Kosova, upozoravajući da bi to moglo da pokrene čitav niz neželjenih posledica za Srbe na Kosovu, naročito južno od Ibra.\n“Sve više i bez ustezanja govori se u javnosti o scenariju teritorijalne podele ili tzv. korekcije granica Kosova i Metohije između Beograda i Prištine. Jasno je da bi u tom kontekstu takav incident, bilo u vidu proglašenja navodne autonomije Severa ili zauzimanja jezera Gazivoda od strane Kosovske policije, neposredno poslužio stvaranju situacije na terenu koja bi cementirala teritorijalnu podelu i trajno ugrozila civilno stanovništvo. U svim tim scenarijima koji su trenutno na nivou spekulacija, ključna opasnost jeste mogući prodor naoružanih pripadnika Kosovske policije na sever Kosova radi „zavođenja reda“, na šta bi neminovno Srbi sa severa morali da odgovore. Ako bi došlo do takvog incidenta, bili bi ugroženi mnogi životi, što bi neposredno pokrenulo nerede i u južnim delovima Kosova i Metohije”, upozorava episkop Teodosije i apeluje na političke predstavnike u Beogradu i Prištini da pokažu uzdržanost i sve postojeće probleme rešavaju mirnim putem, a na međunarodne predstavnike da spreče moguće incidente koji bi imali nesagledive posledice za sve.\nEvropska unija oglasila se saopštenjem u kojem ocenjuje da na Kosovu treba izbeći tenzije, koje bi ugrozile zajednički cilj – normalizaciju odnosa i postizanje pravno obavezujućeg sporazuma.\nKoliko god se na osnovu informacija u medijima činilo da sukob na Kosovu samo što nije počeo, valja podsetiti da je i ranije bilo sličnih situacija koje su podizale tenzije na relaciji Beograd – Priština, posle kojih bi se brzo stvari vraćale u uobičajene tokove. Tako je bilo i nakon slanja voza na kojem je pisalo “Kosovo je Srbija”, koji je vraćen pre ulaska na Kosovo, nakon što su kosovske vlasti saopštile da to neće dozvoliti (zbog čega je takođe zakazana sednica Saveta za nacionalnu bezbednost), preko ubistva političara Olivera Ivanovića u Kosovskoj Mitrovici (zbog čega je srpska delegacija prekinula dijalog s Prištinom u Briselu), pa do upada specijalnih jedinica kosovske policije na skup u Severnoj Mitrovici i hapšenja i deportacije direktora Kancelarije za Kosovo i Metohiju Marka Đurića (nakon čega je Srpska lista najavila povlačenje iz kosovske vlade, ali vlada nije pala do danas).


Sud odbio medicinsko veštačenje Jovanovića | Podunavlje.info\nPODGORICA – 11. septembar 2017 – Izvor: SRNA – Srpski državljanin iz Smedereva, Miloš Jovanović (29) izneo je prošle sedmice odbranu na optužbe o umešanosti u navodnu, osujećenu, rusku zaveru a danas pred sudom u Podgorici odgovara na pitanja odbrane i suda.\nMiroje Jovanović, advokat optuženog čelnika opozicionog Demokratskog fronta (DF) Andrije Mandića, tražio je od Suda da naloži medicinsko veštačenje kako bi se utvrdilo da li je on sposoban za odbranu i aktivno učešće u sudskom postupku.\nSudija Suzana Mugoša je, međutim odbila taj zahtev uz obrazložnje da on nije „utemeljen u zakonu, da odbrana nije dostavila medicinsku dokumentaciju“, te da kod suda „ne postoji sumnja“ o sposobnosti Jovanovića za svedočenje.\nJovanović je pred sudom, odgovarajući na pitanja advokata, priznao da se lečio od bolesti zavisnosti, ali sudija nije dozvolila dalja pitanja na tu temu smatrajući da „to nije od značaja za postupak u toku“.\nJovanović je pred sudom negirao da je deo kriminalne organizacije koja je pripremala teroristički napad radi nasilne smene vlasti, hapšenje i eventualno likvidaciju tadašnjeg premijera Mila Đukanovića.\nOn je saopštio da je u Crnu Goru došao 18. oktobra, posle hapšenja grupe optužene za pokušaj terorizma, i to po nalogu zaštićenog svedoka crnogorskog tužilaštva sa zadatkom da „pirotehnikom i molotovljevim koktelima ruinira“ zgradu u Podgorici.\nOn je, međutim, sudu ispričao da je od Sinđelića čuo za plan nasilne smene vlasti, da mu je zaštićeni svedok saopštio da „Đukanović ne sme da pobedi na izborima“, da „treba da bude uhapšen ili eventualno ubijen“, ali da je sve doživeo kao „veliku glupost“, jer se „država ne ruši tako lako“.\nU sudnici je prisutan optuženi, penzionisani general policije Srbije Bratislav Dikić zbog čijeg je zdravlja u petak odloženo glavno ročište.\nDikić je prvi izneo odbranu i negirao krivicu na suđenju; grupi od 14 državljana Srbije, Crne Gore i Rusije, osumnjičenih da su oktobra prošle godine pripremali terorističke napade u Podgorici, s ciljem nasilne smene vlasti i sprečavanja ulaska Crne Gore u NATO.\nPRENOSIMOMilo Đukanović, Miloš Jovanović, Miroje Jovanović, pokušaj državnog udara\nIzvor: agrosmart.net, 19. jun 2018 – Zahtev poljoprivrednika da...\nIzvor: srbija.gov.rs, BЕОGRAD, 18. jun 2018. godine – Na...


ŠOK ZA ŠOKOM U PREMIJER LIGI! Kažnjenom Sitiju uzimaju dve titule, a jedna leči Džerdardovu noćnu moru sa LIVERPULOM! :: Sportal\nSiti Liverpul Foto: Stare Slike\nBlicsport.rs - Vest objavljena: 12:36 - 18.02.2020\n"Sada svetu moramo da pokažemo da smo mi talenat, a ne novac. Sada, više nego ikada! U kojoj god ligi bili, ja ću biti ovde. Čak i ako nas bace u četvrtu ligu, i dalje ću biti ovde. Ovo je vreme u kome moramo da pokažemo zajedništvo", poručio je Gvardiola igračima Sitija.\nPodsetimo, UEFA je utvrdila da je Mančester siti prekršio pravila finansijskog fer-pleja, izbacila ga iz Evrope u naredne dve sezone, a uz to će "građani" morati da plate 30 miliona evra kazne. Ipak, engleski mediji javljaju da im najgore tek sledi - Siti je prekršio i pravila Premijer lige lažiranjem finansijskih izveštaja od 2012. do 2016. godine, kad je klub na pojačanja potrošio 700 miliona evra i možda ga stvarno izbace u Ligu 2, odnosno četvri rang takmičenja, podseća 24sata.hr.\n"Verujte mi kao što ja verujem vama, ovo će sve biti odbačeno", rekao je klupski direktor Feran Sorijano koji je sve snage usmerio na rešavanje gorućeg problema sa UEFA.\nFudbaleri Mančester sitija Foto: Stare Slike\nBritanski "Telegaf" piše da Sitiju preti oduzimanje bodova od strane Fudbalskog saveza, a možda i pomenuto izbacivanje u četvrtu ligu. U pomenutom razdoblju Siti je osvojio titulu 2013/2014 sa samo dva boda ispred Liverpula. Utvrdi li Premijer liga prestupe kakva je utvrdila UEFA, "građanima" preti oduzimanje bodova iz pomenute sezone, pa bi titula mogla da pripadne Liverpulu, koji je tada bez nje ostao posle čuvenog klizanja i pada Stivena Džerarda u završnici prvenstva, kada se činilo da će Crveni sigurno biti prvi, ali je na meču sa Čelsijem pomenuti peh pokrenuo kola nizbrdo.\nOduzimanje bodova preti i za sezonu 2011/2012, što bi značilo da se titula iz plavog seli u crveni deo Mančestera, jer je Junajted tada imao isto bodova kao Siti (89), ali su "građani" imali bolju gol-razliku (+64 naspram +56) pa su postali prvaci.\nNa sve to, "Dejli mejl" tvrdi i kako bi klub zbog finansijskih prestupa mogao biti primoran da proda najveće zvezde poput Kevina de Brujnea i Rahima Sterlinga.\nNo, Rahim Sterling je poručio da nema nameru da ode iz Sitija ni pod koju cenu, a ko zna kako će se odvijati stvari s žalbom "građana". Premijer liga je za ovu godinu izgubljena, možda i za nekoliko sledećih, ali Liga šampiona još je u igri...\nEvropski fudbal FK Mančester siti Kazna UEFA


Magazin » Srbi u svetu » 20. vek » Milena Pavlović Barili – multitalentovana umetnica\n6.10.2011 1:14 PM\nPetog novembra 1909. godine, u gradu Požarevcu, rodila se Milena Pavlović Barili, istaknuta srpska pesnikinja, slikarka i kostimografkinja. Milena je bila jedino dete Danice Pavlović, koja je poticala od loze Karađorđevića, i Bruna Barilija, italijanskog muzičkog kritičara.\nSvoju pesničku karijeru Milena Pavlović Barili započela je vrlo rano, već sa sedam godina kada je, boraveći u Rimu, napisala svoju prvu pesmu. Ni dar za slikarstvo nije pokazala mnogo kasnije. Već sa 13 godina primlojena je na Kraljevsku umetničku školu u Beogradu gde se po prvi put ozbiljnije upoznaje sa ovom vrstom umetnosti.\nPo diplomiranju u Beogradu, Milena Pavlović Barili nastavlja studije slikarstva u Minhenu. Međutim, nemački ambijent joj se nije ni malo dopao, ali biva primorana da u njemu ostane s obzirom na zdravstvene probleme koji su je snašli – probleme sa srcem.\nIako se lečila u Minhenu, to je nije sprečavalo da putuje po Francuskoj, obilazi pariske muzeje i povremeno posećuje svoj rodni Požarevac gde priprema svoju prvu samostalnu izložbu, održanu 1928. godine u Novinarskom domu. Od tada, posećene izložbe nastavljaju da se nižu.\nGodine 1930. se seli u Španiju, ali njen nemirni duh joj ne dozvoljava da se tu i zadrži, te nedugo potom prelazi u Rim,Pariz i London gde sklapa prijateljstva sa evropskom umetničkom elitom poput Andre Bretona i njemu sličnih.\nGodine 1939. Milena Pavlović Barili odlazi u Njujork u kome se pored slikarstva bavi i komercijalnim dizajnom za modne časopise.\nNa jednoj od svojih izložbi koja se održala u Vašingtonu, Milena Pavlović Barili upoznaje Roberta Tomasa Astora Goselinija, američkog oficira avijacije sa kojim se venčava u decembru 1943. godine. Nažalost, njihov brak nije dugo potrajao, s obzirom da je samo dve godine kasnije Milenu zadesila iznenadna smrt od srčanog udara. Sahranjena je u Rimu u porodičnoj\nĐankarlo Menoti je u znak sećanja na veliku slikarku napisao operu The Saint of Bleecker Street.\nNeke od najpoznatijih slika Milene Pavlović Barili jesu Venera sa lampom, Devojka sa svitkom, Tišina, Devojka sa gitarom i mnoge druge.\nizdvajamo, Milena Pavlović Barili, slikari 20. veka, slikarka, slikarstvo, slike milene pavlović barili, srpska slikarska, srpske slikarke, srpski slikari, venera sa lampom


Portal Sarajevo-RS.com - Podignuta optužnica u okviru akcije "Papirus" zbog krađe identiteta\nPodignuta optužnica u okviru akcije "Papirus" zbog krađe identiteta\nponedeljak, 19 jun 2017 12:52\nTužilac Posebnog odjela Tužilaštva BiH podigao je optužnicu protiv Bojana Raonića (34) koji se tereti da je učestvovao u pribavljanju ličnih dokumenata (CIPS) sa krivotvorenim podacima, a koja su prodavana osobama iz kriminalnog miljea u BiH i susjednim zemljama, te time počinio krivična djela "Organizovanih kriminal", "Krivotvorenje dokumenata" i "Ovjeravanje neistinitog sadržaja", saopšteno je za Sarajevo-RS iz Tužilaštva BiH.\nRaonić, inače iz Zvornika, nalazi se trenutno u pritvoru, a tereti se da je postao dio organizovane kriminalne grupe koju čini više osoba. Oni su počinili navedena krivična djela i time vršili nezakonito prijavljivanje boravka osobama na području BiH, sa lažnim podacima koji su pripadali drugim osobama, te nakon toga dobijali lične dokumente CIPS, uključujući lične karte i putne isprave u okviru sistema IDDEEA CIPS, sa podacima i identitetom drugih osoba, navodi se u saopštenju Tužilaštva BiH.\nOptuženi su počinjenin krivičnim djelima ostvarivali nezakonitu imovinsku korist, a nanosili štetu bezbjednosti građana BiH, te navedene dokumente prodavali po cijeni i do 6.000 evra, osobama iz kriminalnog svijeta sa područja Srbije i Bugarske, koje su činile krivična djela i kod kojih su pronalaženi lični dokumenti BiH sa lažnim podacima.\nTo je dodatno otežavalo procesuiranje i nanosilo veliku štetu ugledu Bosne i Hercegovine u međunarodnim pravosudnim, policijskim i bezbjednosnim strukturama, navode iz Tužilaštva BiH.\nTužilaštvo BiH je zajedno sa policijskim i bezbjednosnim agencijama, detaljnom i dugotrajnom istragom, otkrilo ovaj oblik kriminala kojim se nanosi velika šteta BiH i njenim građanima, a istraga je pokazala da je Raonić u najmanje pet slučajeva bio uključen u nezakonite aktivnosti oko dobijanja dokumenata BiH sa krivotvorenim podacima na području Mostara i više lokacija na području Kantona Sarajevo.\nPrema saopštenju za Sarajevo-RS, Tužilaštvo BiH će u postupku protiv Raonića pozvati 70 svjedoka i priložiti oko 140 dokaznih materijala.\nAkcija kodnog naziva "Papiru" pokazala je odlučnu aktivnost pravosuđa i policije borbi protiv sofisticiranih oblika kriminala sa međunarodnim elementima, kako bi se zaštitio sistem ličnih dokumenata građana BiH.\nViše iz ove kategorije « Vojnicima kasne plate, stižu im opomene iz banaka Prihvaćena informacija o rješavanju pitanja oduzetih vozila »


Fondacija dr Zoran Đinđić je, u saradnji sa Fakultetom političkih nauka Univerziteta u Beogradu i Odeljenjem za politiku i javnu administraciju Univerziteta u Konstancu, pokrenula projekat pod nazivom ,,Letnja škola evropskih integracija i demokratizacije''.\nPravo učešća u školi imaju studenti osnovnih i master studija, 12 učesnika sa Fakulteta političkih nauka iz Beograda i 12 učesnika sa Odeljenja za politiku i javnu administraciju iz Konstanca. Studenti imaju priliku da sa eminentnim profesorima sa oba univerziteta diskutuju o ključnim pitanjima o evropskim integracijama i procesu demokratizacije, sa posebnim fokusom na stabilizaciju i sam proces pridruživanja Evropskoj Uniji zemalja Zapadnog Balkana.\nGlavni ciljevi letnje škole su: (1) definisanje i vrednovanje različitih teorija o kreiranju koncepta procesa demokratizcije i evropskih integracija; (2) prepoznavanje i analiza ključnih faktora neophodnih za sprovođenje procesa demokratizacije i evropskih integracija; (3) razumevanje i upoznavanje sa istorijom konflikata na teritoriji Zapadnog Balkana kao i političkih dešavanja u regionu sa osvrtom na razvoj regionalne saradnje.\nPrijava za učešće obuhvata: CV, potvrdu o redovnim studijama i motivaciono pismo (minimum A4 strana). Kako je projekat međunarodnog karaktera, prijava mora biti poslata na engleskom jeziku, u drugom slučaju neće biti uzeta u razmatranje.


Mural je oslikan na ulazu u grad, kod gradske autobuske stanice. Ranije, murale su na istom mestu dobili patrijarsi Pavle i Irinej, kao i vožd Karađorđe.\nKao i prethodna i ovo umetničko delo naslikala je akademska slikarka iz Velike Plane Una Nikolić.\nOslikavanje murala finansirala je Turistička organizacija Velike Plane.\nFondacija najboljeg svetskog tenisera izdvojila je sedam miliona dinara za renoviranje i opremanje predškolskih ustanova u Velikom Orašju i Bresju.\nNovak Đoković mural Velika Plana


Ministar Kurić prisustvovao obilježavanju 70 godina rada i postojanja Historijskog arhiva Sarajevo | Vlada Kantona Sarajevo\nMinistar Kurić prisustvovao obilježavanju 70 godina rada i postojanja Historijskog arhiva Sarajevo\nU sarajevskom hramu kulture i znanja starom 481. godinu Gazi Husrev-begovoj biblioteci obilježeno je 70 godina postojanja i rada Historijskog arhiva Sarajevo koji od 1948. godine čuva vrijednu građu sabranu u 650 arhivskih fondova i zbirki.\nU svom obraćanju ministar kulture i sporta Kantona Sarajevo Mirvad Kurić ocijenio je da u ovih 70 godina Historijski arhiv Sarajevo značajno doprinosi zaštiti i očuvanju kontinuiteta kulturne i historijske baštine BiH, ali i bogate dokumentacije koja svjedoči o prošlosti.\n„Historijski arhiv jedna je od najstarijih specijaliziranih institucija u Sarajevu i BiH. O njegovom značaju govori i podatak da je 1986. godine proglašen ustanovom od posebnog društvenog interesa, a 1988. godine dobio je Šestoaprilsku nagradu“, kazao je ministar Kurić.\nOvom prilikom, direktor Historijskog arhiva Sarajevo Fuad Ohranović rekao je: „U posljednje vrijeme angažovani smo na osposobljavanju našeg depo prostora u Ferhadiji od 250 kvadratnih metara koji će, nakon adaptacije, sigurno biti jedan od najmodernijih arhivskih depoa u BiH, sa klimatizacijom potrebnom za najsavremenije čuvanje dokumenata. U prvoj fazi građevinskih radova imali smo veliku podršku Ministarstva kulture i sporta Kantona Sarajevo i ministra Kurića u vidu transfera budžetskih sredstava koja su bila potrebna za završetak ove faze radova na čemu se srdačno zahvaljujemo“.


Bivši radnici i penzioneri PKB-a ponovo protestuju - Penzin\nGrupa penzionera i bivših radnika Poljoprivredne korporacije Beograd -PKB okupila se i 5, marta 2020. godine ispred Predsedništva Srbije sa zahtevom da im se isplate besplatne akcije.\nOni su blokirali saobraćaj u Ulici kralja Milana, sa zahtevom za prijem kod predsednika Srbije Aleksandra Vučića zbog besplatnih akcija. Besplatne akcije su im, kako kažu, oduzete zaključkom vlade 2009. godine.\nOkupljeni su nosili nekoliko transparenata sa ispisanim zahtevima.\nU jednom trenutku svoje nezadovoljstvo zbog akcija, koje su im uskraćene pre deceniju, iskazali su prema predstavnicima SNS, koji su došli u staro zdanje parlamenta, gde je sedište RIK, da predaju izbornu listu te stranke.\nBivši PKB-ovci su im krenuli u susret i “ispratili” do ulaza u zdanje, uz zvižduke.\nProtest penzionera PKB-a – oktobar 2019.\nBivši radnici PKB traže nadoknadu za akcije – februar 2020.\nTags:Poljoprivredni kombinat Beograd PKBprivatizacijaprotest\nSrbija uplaćuje penzijsko za sveštenike - i posle 65.


Što pre rešavati probleme u sektoru poljoprivrede - Bizlife.rs\nŠto pre rešavati probleme u sektoru poljoprivrede\n20:35 Sarajevo, 25/01/2012\nVršilac dužnosti direktora Kancelarije za harmonizaciju i koordinaciju sistema plaćanja u poljoprivredi, ishrani i ruralnom razvoju u BiH Hamdija Čivić istakao je da će sa nadležnim entiteskim ministarstvima zajedno tražiti najbolje načine kako bi što pre počeli rešavati zadatke koje je pred BiH i sektor poljoprivrede i ruralnog razvoja postavila EU.\nČivić je sa potpredsednikom Vlade Federacije BiH i ministrom poljoprivrede, vodoprivrede i šumarstva, Jerkom Ivankovićem-Lijanovićem danas razgovarao o harmonizaciji domaćih mjera politika i podsticaja u sektoru poljoprivrede i ruralnog razvoja, ulozi Kancelarije u uspostavljanju IPARD strukture u BiH, te povlačenju sredstava iz pretpristupnih fondova EU.\nIvanković-Lijanović upoznao je Čivića sa činjenicom da su protekle dve godine vođeni razgovori o uspostavljanju Agencije za plaćanja u poljoprivredi i ruralnom razvoju, te da sredstva iz IPA 2007 u iznosu od jedan milion evra, namenjena uspostavljanje agencije, uopšte nisu iskorištena, saopšteno je iz Vlade F BiH.\nOn je apelovao na Savet ministara BiH da hitno reaguje i pokrene proces oko uspostavljanja modela IPARD platne agencije u skladu sa pravilima EU, kako bi se stvorile pretpostavke za pristup sredstvima iz evropskih fondova namijenjenih poljoprivredi.\n“Savet ministara mora imati sluha za položaj naših poljoprivrednika koji bez sredstava iz evropskih fondova, nikako ne mogu biti konkurentni ni u državama regiona, a posebno u državama EU”, naglasio je Jerko Ivanković – Lijanović.\nO harmonizaciji mera plaćanja u poljoprivredi Ivanković-Lijanović razgovarao je i sa ministrom poljoprivrede Republike Srpske Miroslavom Milovanovićem. Sagovornici su prepoznali zajednički interes u preduzimanju mera neophodnih za ubrzavanje procesa evropskih integracija\nregion poljoprivreda problemi


Milošu Vazuri određen pritvor | CINS\nMiloš Vazura, Foto: CINS\nDrugo javno tužilaštvo odredilo je pritvor od 48 časova Milošu Vazuri, generalnom direktoru FK Partizan, nakon što ga je policija u nedelju, 28. maja, privela zbog nelegalnog posedovanja pištolja.\nVazurin advokat Veljko Delibašić demantovao je navode medija da je sa njim priveden i pripadnik njegovog obezbeđenja.\nPrema rečima Delibašića radi se o grešci i veruje da će nadležni organi utvrditi da njegov klijent nije počinio krivično telo za koje se sumnjiči. Dodaje da Vazura do sada nije prekršajno ni krivično kažnjavan.\n„Ja se nadam da će u toku današnjeg dana biti saslušan i pušten na slobodu, najkasnije to mora da se dogodi sutra. Čekamo da tužilaštvo uradi svoje provere i nakon tih provera siguran sam da će biti pušten na slobodu“, kaže Delibašić.\nDelibašić nije želeo da komentariše navode objavljene u listu Kurir da je veče ranije došlo do incidenta u kojem su navijači Crvene Zvezde napali funkcionere Partizana među kojima je bio i Vazura.\nVazura se u centru pažnje javnosti našao i u aprilu prošle godine kada se pojavio snimak brutalne tuče između navijača i njegovog obezbeđenja ispred stadiona Fudbalskog kluba Partizan.\nPočetkom septembra 2016. godine Prvi osnovni sud u Beogradu prihvatio je sporazum Prvog osnovnog tužilaštva sa Veljkom Belivukom i Darkom Ristićem. Posle ubrzanog postupka oni su priznali krivicu za napad ispred stadiona Partizana. Belivuk je osuđen na godinu dana kućnog pritvora, a Ristić na 22 meseca zatvora.\nBelivuk se trenutno nalazi u pritvoru jer je osumnjičen za ubistvo Vlastimira Miloševića u januaru ove godine.\nOsim Belivuka i Ristića na mestu tuče ispred stadiona bio je prisutan i Aleksandar Stanković, koji je ubijen u oktobru 2016. godine ali kamere nisu zabeležile da li je udario nekog od prisutnih, niti je istragom dokazano suprotno.\nCentar za istraživačko novinarstvo Srbije ranije je objavio da se informacije iznesene u krivčnoj prijavi razlikuju se od onoga što je izrečeno na sudu.\nSve o postupku u ovom slučaju čitajte ovde.